polyglot-tagger/wikipedia-language-snippets-filtered huggingface dataset:
ಶನಿಯಂತೆ ಕಾಡಿದ ಅನಾರೋಗ್ಯ ದಿನೇದಿನೇ ಹೆಚ್ಚುತ್ತಾ ಬಂದಾಗ ಡಾಕ್ಟರನ ಉಪದೇಶದ ಮೇರೆಗೆ ೧೯೨೨ರಲ್ಲಿ ನ್ಯೂ ಮೆಕ್ಸಿಕೋ ಎಂಬಲ್ಲಿಗೆ ವಾಸ ಬದಲಾಯಿಸಿದರು. ಅದರೆ ಆರೋಗ್ಯ ತುಸು ನೆಟ್ಟಗಾದೊಡನೆ ೧೯೨೬ರಲ್ಲಿ ಇಟೆಲಿಯ ಫ್ಲೋರೆನ್ಸ್‌‌ಗೆ ದೌಡಾಯಿಸಿದರು. ಇಲ್ಲಾತ ತನ್ನ 'ಲೇಡಿ ಚಾಟರ್ಲಿ ಲವರ್' ಎಂಬ ಪ್ರಖ್ಯಾತ ಕಾದಂಬರಿಯನ್ನು ರಚಿಸಿದ. ಇದರ ಪ್ರಥಮ ಆವೃತ್ತಿಯನ್ನು ೧೯೨೮ರಲ್ಲಿ ಫ್ಲೊರೆನ್ಸ್‌‌ನಲ್ಲಿ ಗುಟ್ಟಾಗಿ ಮುದ್ರಿಸಲಾಯಿತು. ಅದೇ ವರ್ಷ ಇದರ ಶುದ್ಧೀಕೃತ ಆವೃತ್ತಿಯೊಂದನ್ನು ಲಂಡನ್‌ನಲ್ಲೂ ಬಿಡುಗಡೆಗೊಳಿಸಲಾಯಿತು. ವ್ಯಾಪಕವಾದ ಮಿಮರ್ಶೆ, ಪ್ರತಿಭಟನೆಗಳಿಂದ ಸಾಹಿತ್ಯ ರಂಗ ಅಲ್ಲೋಲ ಕಲ್ಲೋಲವಾದರೂ ಆತ ಇದನ್ನು ನಿರೀಕ್ಷಿಸಿದಂತೆ ಸುಮ್ಮನಿದ್ದ. ಜತೆಗೆ ಲಂಡನ್‌ನ ವಾರೆನ್ ಗ್ಯಾಲರಿಯಲ್ಲಿ ಆತ ತನ್ನ ಚಿತ್ರಗಳ ಪ್ರದರ್ಶನವೊಂದನ್ನು ನಡೆಸಿದರೂ ಪೊಲೀಸರು ಚಿತ್ರಗಳನ್ನು ಅಸಭ್ಯತನದ ಹೆಸರಿನಲ್ಲಿ ಜಪ್ತಿ ಮಾಡಿದರು. ೧೯೨೯ರಲ್ಲಿ 'ಫ್ಯಾನ್ಸೀಸ್' ಎಂಬ ಕವನಸಂಖಲನವನ್ನು ಹೊರತಂದಾಗಲೂ ಜಪ್ತಿಯ ಭೂತ ಅದನ್ನು ಕಾಯುತ್ತಿತ್ತು. ಈ ಎಲ್ಲಾ ಗಲಭಗಳ ನಡುವೆ ಆರೋಗ್ಯ ಹತೋಟಿ ತಪ್ಪಿ ೧೯೩೦ ಮಾರ್ಚ್ ೨ರಂದು ಲೊರನ್ಸ್ ತೀರಿಕೊಂಡ.
ರಸ್ಸೆಲ್ ಅವರು ೧೯೦೫ರಲ್ಲಿ ಬರ್ಕ್ಷೈರ್‌ನ ಸ್ಯಾಂಜರ್ಸ್ಟ್‌ನಲ್ಲಿ ಜನಿಸಿದರು. ಅವರ ತಂದೆ ಅಲ್ಲಿನ ರಾಯಲ್ ಮಿಲಿಟರೀ ಕಾಲೇಜಿನ ಬೋಧಕರಾಗಿದ್ದರು. ರಸ್ಸುಲ್ ಅವರು ೧೯೩೪ರಲ್ಲಿ ವೈಜ್ಞಾನಿಕ ಕಾದಂಬರಿಯ ಅಭಿಮಾನಿಯಾದರು. ಅವರು ಲಿವರ್ಪೂಲ್ ಬಳಿ ವಾಸಿಸುತಿದ್ದಾಗ ಲೆಸ್ಲೀ.ಜ್.ಜಾನ್ಸನ್ ಅವರ ಅಮೇಜ಼ಿಂಗ್ ಸ್ಟೋರೀಸ್‌ನ ಒಂದು ಪತ್ರ ಓದಿದರು. ರಸ್ಸೆಲ್ ಜಾನ್ಸನ್ ಅವರನ್ನು ಬೇಟಿ ಮಾದಿದರು, ಹಾಗು ಅವರು ರಸ್ಸೆಲ್ ಅವರಿಗೆ ಬರೆಯಲು ಪ್ರೋತ್ಸಾಹಿಸಿದರು. ಅವರೊಂದಿಗೆ ಸೇರಿ "ಸೀಕರ್ ಆಫ್ ಟುಮಾರೋ" ಎಂಬ ಕಾದಂಬರಿಯನ್ನು ರಚಿಸಿದರು. ಇದನ್ನು ಫ್.ಓರ್ಲಿನ್ ಟ್ರೇಮೈನೆ ಎಂಬುವವರು ೧೯೩೭ರ ಜುಲೈಯಲ್ಲಿ ಪ್ರಕಟಿಸಿದರು. ರಸ್ಸುಲ್ ಹಾಗು ಜಾನ್ಸನ್ ಇಬ್ಬರು ಬ್ರಿಟಿಷ್ ಇಂಟರ್ಪ್ಲಾನಿಟರೀ ಸೊಸೈಟೀಯ ಸದಸ್ಯರಾದರು.
ರಸ್ಸೆಲ್‌ರವರ ಮೊದಲ ಕಾದಂಬರಿ 'ಸಿನಿಸ್ಟರ್ ಬ್ಯಾರಿಯರ್', ಮೇ ೧೯೩೯ರ ಅನ್ನೋನ್ ಪತ್ರಿಕೆಯ ಮುಖಪುಟ ಕಥೆಯಾಗಿ ಪ್ರಕಟವಾಯಿತು. ಅವರ ಎರಡನೆ ಕಾದಂಬರಿ 'ಡ್ರೆಡ್ಫುಲ್ ಸ್ಯಾಂಕ್ಚುರೀ', ಪಿತೂರಿ ಕಾದಂಬರಿಗೆ ಒಳ್ಳೆಯ ಉದಾಹರಣೆ. ೧೯೪೦ರ ದಶಕದ ಕೊನೆಯಲ್ಲಿ ರಸ್ಸ್ಲ್ ಪೂರ್ಣಾವದಿ ಬರಹಗಾರರಾದರು. ಅವರು "ಬ್ರಿಟಿಷ್ ಸೈನ್ಸ್ ಫಿಕ್ಶನ್ ಫಂಡೋಮ್‌"ನ ಸಕ್ರಿಯ ಕಾರ್ಯಕರ್ತರು ಹಾಗು ಫ಼ೊರ್ಟೀನ್ ಸೊಸೈತ ಬ್ರಿಟಿಷ್ ಪ್ರತಿನಿಧಿಯಾದರು. ಅವರು ೧೯೫೫ರಲ್ಲಿ ಪ್ರಥಮ ವಾಷಿರ್ಕ ಹ್ಯೂಗೊ ಅವಾರ್ಡ್ ಫಾರ್ ಬೆಸ್ಟ್ ಶಾರ್ಟ್ ಸ್ಟೋರಿ ಪ್ರಶಸ್ತಿಯನ್ನು ಗೆದ್ದರು, ಹಾಗೆ ಅವರ "ಅಲ್ಲಮಾಗೂಸ್ಸ" ಆ ವರ್ಷದ ಅತ್ಯುತಮ ಕಿರು ಕಥೆ ಎಂಬ ಹೆಗ್ಗಳಿಕೆಗೆ ಪಾತ್ರವಾಯಿತು.
ಜಾನ್ ಎಲ್ ಇಂಘ್ಯಾಮ್ ಅವರಿಂದ ರಚಿತವಾದ "ಇಂಟು ಯುಅರ್ ಟೆಂಟ್" ಎಂಬುದು ರಸ್ಸೆಲ್ ಅವರ ಸಂಪೂರ್ಣ ಜೀವನಚರಿತ್ರೆ ಪ್ಲಾನ್ಟೆಕ್ ಅವರಿಂದ 2010ರಲ್ಲಿ ಪ್ರಕಟವಾಯಿತು.
ರಸ್ಸೆಲ್ ಸಣ್ಣಕಥೆ "ಜೇ ಸ್ಕೋರ್" ಯಾವುದೇ ಜನಾಂಗೀಯ ಸ್ಟೀರಿಯೋ ಇಲ್ಲದೆ, ಕಪ್ಪು ಪಾತ್ರ ಹಡಗು ತಂದೆಯ ವೈದ್ಯರು ನಿರೂಪಣೆಯಲ್ಲಿ ತನ್ನ ಕಾಲದ ಪಲ್ಪ್ ಫಿಕ್ಷನ್ ನಡುವೆ ವಿಶೇಷ. ವಾಸ್ತವವಾಗಿ, ಈ ಕಥೆ ಮತ್ತು ಅದರ ಮುಂದುವರಿದ ಅಂತರಿಕ್ಷ ಬಹು ಜನಾಂಗೀಯ, ಮಿಶ್ರ ಮಾನವ / ಮಾನವರಲ್ಲದ, ಪೂರಕ (ಹೋಲಿಸಿ ತಂಡವಾಗಿ ಇದರಲ್ಲಿ ಕಾಲ್ಪನಿಕ ವಿಜ್ಞಾನ ಉಪಪ್ರಕಾರ ಒಂದು ಉದಾಹರಣೆಯಾಗಿ ಪರಿಗಣಿಸಬಹುದಾದ ಸ್ಟಾರ್ ಟ್ರೆಕ್.
1970 ರಲ್ಲಿ, ರಸ್ಸೆಲ್ ತನ್ನ ಕಾದಂಬರಿ ಕಣಜ ಈ ಚಲನಚಿತ್ರದ ಹಕ್ಕುಗಳನ್ನು ಬೀಟಲ್ಸ್ ಕಂಪೆನಿ ಆಪಲ್ ಕಾರ್ಪ್ಸ್ £ 4689 ನೀಡಲಾಯಿತು, ಒಪ್ಪಂದ ರಿಂಗೋ ಸ್ಟಾರ್ ಮೂಲಕ ಆಪೆಲ್ನ ಪರವಾಗಿ ಸಹಿ ಮಾಡಿದ. ಚಿತ್ರ ತಲುಪಲಿಲ್ಲ, ಆದರೆ ರಸೆಲ್ಗೆ ಅತಿ ಹೆಚ್ಚು ಲಾಭದಾಯಕ ಒಪ್ಪಂದವೊಂದು ಒಂದು ದೊರೆಯಿತು.
ರಸ್ಸೆಲ್ ಅವರ ಬರವಣಿಗೆ ಸರಳವಾದ ಆಡುಭಾಷೆಯ ಶೈಲಿಯಾದ್ದಗಿದ್ದು. ಕೆಲವೊಂಮ್ಮೆ ಇವರನ್ನು ಹಾಸ್ಯ ಬರಹಗಾರ ಎಂದು ಕರೆಯುವುದುಂಟು. ಅವರ ಹಾಸ್ಯ ಅಧಿಕಾರ ಹಾಗು ಅಧಿಕಾರಿಗಳಿಗೆ ಸೀಮಿತವಾಗಿರುತಿತ್ತು. ಆದರೆ, ಕೆಲುವೋಂಮ್ಮೆ ಅವರದು ಗಾಡ ಹಾಗು ಗಂಭಿರ ಧ್ವನಿಯ ಮಾತಾಗಿರುತ್ತಿತ್ತು. ಆದಾಗ್ಯೂ, ರಸ್ಸೆಲ್ ಹಾಸ್ಯ ಸಾಮಾನ್ಯವಾಗಿ ವಿಡಂಬನಾತ್ಮಕ, ಅನೇಕ ತಮ್ಮ ವೈವಿಧ್ಯಮಯ ರೂಪಗಳಲ್ಲಿ ಅಧಿಕಾರ ಮತ್ತು ಆಡಳಿತಶಾಹಿ ಗುರಿಯನ್ನು ಹೊಂದಿದೆ. ಇತರ ಸಂದರ್ಭಗಳಲ್ಲಿ, ಸಣ್ಣ ಕಥೆಗಳಲ್ಲಿ ಉದಾಹರಣೆಗೆ "ಎಲ್ಲೋ ಒಂದು ಧ್ವನಿ" ಮತ್ತು ತನ್ನ ಕೆಲಸ ಮಾನವಕುಲದ ಪ್ರಯತ್ನ ಮತ್ತು ಆಕಾಂಕ್ಷೆಗಳನ್ನು ಆಧ್ಯಾತ್ಮಿಕ ವಿಷಯಗಳ ಮೂಲಕ ಕಾರುತ್ತಾ ಒಂದು ಆಳವಾದ ಮತ್ತು ಗಂಭೀರ ಧ್ವನಿ, ಹೊಂದಿದೆ, "ಆರ್ಮಿ ಶುಕ್ರ ಕಮ್ಸ್".
ಎರಿಕ್ ಫ್ರಾಂಕ್ ರಸ್ಸೆಲ್ ತನ್ನ ವೈಜ್ಞಾನಿಕ ಕಾದಂಬರಿ ಹಾಗೂ ಸಣ್ಣ ಕಥೆಗಳಿಗೆ ಹೆಸರುವಾಸಿಯಾದ ಇಂಗ್ಲೆಂಡ್‌ನ ಲೇಖಕ. ಅವರ ಹೆಚ್ಚಿನ ಕೆಲಸಗಳು ಪ್ರಕಟಣೆಯಾದದ್ದು ಅಮೇರಿಕದಲ್ಲಿ, ಜಾನ್ ಡಬ್ಲ್ಯೂ ಕ್ಯಾಂಪ್ಬೆಲ್ ಸೈನ್ಸ್ ಫಿಕ್ಷನ್ ಮತ್ತು ವಿಜ್ಞಾನ ಇತರ ಕಚ್ಚಾ ಬರವಣಿಗೆ ನಿಯತಕಾಲಿಕಗಳಲ್ಲಿ. ಅವರು ಭಯಾನಕ ವೈಜ್ಞಾನಿಕ ಫಾರ್ ವೈಯರ್ಡ್ ಟೇಲ್ಸ್ ಹಾಗು ಫಾರ್ಟೆಯನ್ ವಿಷಯಗಳ ಮೇಲೆ ನಾನ ವಿಜ್ಞಾನ ಲೇಖನಗಳನ್ನು ಬರೆದಿದ್ದಾರೆ.
ಪಾಶ್ಚಾತ್ಯರ ರೋಮಾನ್ಸ್‌ ಮತ್ತು ನಾವೆಲ್ಗಳಲ್ಲಿ ಕಾಣಬರುವಂತೆ ಅಷ್ಟು ದೊಡ್ಡವೂ ಅಷ್ಟು ಚಿಕ್ಕವೂ ಅಲ್ಲದ ಕಥೆಗಳೂ ಉಂಟು. 17 ಮತ್ತು 18ನೆಯ ಶತಮಾನದ ಫ್ರಾನ್ಸಿನಲ್ಲಿ ಅದ್ಭುತವಾಗಿ ಮಾರಾಟವಾಗುತ್ತಿದ್ದ ರೋಮಾನ್ಸುಗಳಲ್ಲಿ ಒಳ ಕಥೆಯ ಉಪಯೋಗ ಪ್ರಾರಂಭವಾಯಿತು. ಸ್ಕೂಡೆರಿ, ಮೆರಿವೊ ಮೊದಲಾದವರಿಗೆ ಅದು ಇಲ್ಲದಿದ್ದರೆ ಆಗುತ್ತಿರಲಿಲ್ಲ. ಅಷ್ಟೇ ಅಲ್ಲದೆ ಅವರಲ್ಲಿ ಕಥೆಯೊಳಗೆ ಬಂದ ಕಥೆಯೊಳಕ್ಕೆ ಇನ್ನೊಂದು ಕಥೆ ಬಂದು ಸೇರುವುದೂ ಉಂಟು. 18, 19ನೆಯ ಶತಮಾನಗಳ ಅನೇಕ ಕಾದಂಬರಿಕಾರರು ಒಳಕಥೆಯ ನೆರವನ್ನು ಅತ್ಯುತ್ತಮವಾಗಿ ಉಪಯೋಗಿಸಿಕೊಂಡಿದ್ದಾರೆ.
ಬಲು ಹಿಂದಿನಿಂದಲೂ ಇವು ಬಳಕೆಯಲ್ಲಿವೆ. ನೀತಿಯನ್ನು ಸಾರುತ್ತಲೊ ಹೇಳಿಕೆಗೆ ದೃಷ್ಟಾಂತವಾಗಿಯೊ ವಾದವೊಂದರ ಸಮರ್ಥನೆಗಾಗಿಯೊ ಖಂಡನಕ್ಕಾಗಿಯೊ ಇವು ಬಂದಿರಬಹುದು.
ಕಥೆಯೊಳಗಣ ಕಥೆ : ದೊಡ್ಡ ಕಥೆಯನ್ನು ಹೇಳುತ್ತಿರುವಾಗ ಮಧ್ಯೆ ಮಧ್ಯೆ ಬರುವ ಚಿಕ್ಕ ಕಥೆಗಳು. ಅಂತರ್ಗತ ಕಥಾವಳಿ ಎಂದೂ ಕರೆಯಬಹುದು.
ನಯಸೇನೆನ ಧರ್ಮಾಮೃತದಲ್ಲಿ ಇಂಥವಿವೆ. ಇವು ಸಾಧಾರಣವಾಗಿ ಚಿಕ್ಕವು. ಅದೇ ಬಾಣನ ಕಾದಂಬರಿಯಲ್ಲಿ ಬರುವ ಒಳಕಥೆಗಳು ಸುದೀರ್ಘವಾದುವು.
ಅಮೆರಿಕನ್ ಏರ್ಲೈನ್ಸ್, ಇಂಕ್ ಫೋರ್ಟ್ ವರ್ತ್, ಟೆಕ್ಸಾಸ್ನಲ್ಲಿ ಪ್ರಧಾನ ಕಾರ್ಯಾಲಯಹೊಂದಿರುವ ಪ್ರಮುಖ ಅಮೆರಿಕನ್ ಏರ್ಲೈನ್. ವ್ಯಾಪಕ ಅಂತಾರಾಷ್ಟ್ರೀಯ ಮತ್ತು ದೇಶೀಯ ಜಾಲ ಕಾರ್ಯಾಚರಣಾ, ಅಮೆರಿಕನ್ ಏರ್ಲೈನ್ಸ್ ವಿಮಾನ ಶ್ರೇಣಿಯು ಗಾತ್ರ ಮತ್ತು ಆದಾಯ, ಮತ್ತು ಯುನೈಟೆಡ್ ಏರ್ಲೈನ್ಸ್ ನಂತರ, ಸೇವೆ ಸ್ಥಳಗಳಿಗೆ ಸಂಖ್ಯೆಯಿಂದ ವಿಶ್ವದ ಎರಡನೇ ಅತಿ ದೊಡ್ಡ ವಿಮಾನಯಾನ ಸಂಸ್ಥೆಯಾಗಿದೆ. ಇದು ಡಲ್ಲಾಸ್ / ಫೋರ್ಟ್ ವರ್ತ್ ಅನ್ನು ತನ್ನ ಮುಖ್ಯ ಕೇಂದ್ರವಾಗಿದೆ, ಜೊತೆಗೆ ಷಾರ್ಲೆಟ್, ಲಾಸ್ ಏಂಜಲೀಸ್, ನ್ಯೂಯಾರ್ಕ್ ಜೆಎಫ್, ನ್ಯೂಯಾರ್ಕ್ ಲಗಾರ್ಡಿಯಾ, ಮಿಯಾಮಿ, ಚಿಕಾಗೋ- ಓ'ಹೆರ್, ಫಿಲಡೆಲ್ಫಿಯಾ, ಫೀನಿಕ್ಸ್, ಮತ್ತು ವಾಷಿಂಗ್ಟನ್, ಡೀಸೀ, ನಿಲ್ದಾಣಗಳನ್ನು ತನ್ನ ಕಾರ್ಯ ಕೇಂದ್ರಗಳನ್ನಾಗಿಸಿಕೊಂಡಿದೆ ಮತ್ತು ಅಲ್ಲಿಂದ ಕಾರ್ಯನಿರ್ವಹಿಸುತ್ತದೆ. ಅದರ ಪ್ರಾಥಮಿಕ ಸುಸ್ಧಿತಿಯಲ್ಲಿಡುವ ತುಲ್ಸಾ ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣದಲ್ಲಿ ಇದೆ. ಫೋರ್ಟ್ ವರ್ಥ್, ಟೆಕ್ಸಾಸ್ನಲ್ಲಿ ಕೇಂದ್ರ ಕಾರ್ಯಾಲಯ ಹೊಂದಿರುವ ಕಂಪನಿ, ಅಟ್ಲಾಂಟಾ, ಬಾಸ್ಟನ್, ಲಂಡನ್ ಹೀಥ್ರೂ, ರೇಲಿ-ಡರ್ಹಾಮ್, ಸ್ಯಾನ್ ಆಂಟೋನಿಯೊ, ಮತ್ತು ಸ್ಯಾನ್ ಫ್ರಾನ್ಸಿಸ್ಕೊ ನಿಲ್ದಾಣಗಳಲ್ಲೂ ತನ್ನ ಛಾಪನ್ನು ಗಣನೀಯವಾಗಿ ಹೊಂದಿದೆ. ಇದರ ಮೂಲ ಸ್ಪರ್ಧಿಗಳಉ ಡೆಲ್ಟಾ ಏರ್ಲೈನ್ಸ್, ಯುನೈಟೆಡ್ ಏರ್ಲೈನ್ಸ್ , ಮತ್ತು ಸೌತ್ವೆಸ್ಟ್ ಏರ್ಲೈನ್ಸ್.
ಅಮೆರಿಕನ್ ಏರ್ಲೈನ್ಸ್ ಒನ್ವರ್ಲ್ಡ್ ವಿಮಾನಯಾನ ಸಂಸ್ಥೆಗಳ ಮೈತ್ರಿಕೂಟದ ಸ್ಥಾಪಕ ಸದಸ್ಯ ರಾಷ್ಟ್ರವಾಗಿದ್ದು, ಮತ್ತು ಸಾಗರದಾಚೆಗೆ ಮಾರುಕಟ್ಟೆಯಲ್ಲಿ ಅಟ್ಲಾಂಟಿಕ್ ಮಾರುಕಟ್ಟೆಯಲ್ಲಿ ಮತ್ತು ಜಪಾನ್ ಏರ್ಲೈನ್ಸ್ ಜೊತೆ ಬ್ರಿಟಿಷ್ ಏರ್ವೇಸ್, ಫಿನ್ನೈರ್, ಮತ್ತು ಇತರವುಗಳಲ್ಲಿ ದರಗಳು, ಸೇವೆಗಳು, ಮತ್ತು ವೇಳಾಪಟ್ಟಿ ಸಂಘಟಿಸುತ್ತದೆ. ಪ್ರಾದೇಶಿಕ ಸೇವಾವಿಭಾಗ ಬ್ರಾಂಡ್ ಹೆಸರು ಅಮೇರಿಕನ್ ಈಗಲ್ ಅಡಿಯಲ್ಲಿ ಸ್ವತಂತ್ರ ಮತ್ತು ಅಂಗ ಸಂಸ್ಥೆಗಳನ್ನು ನಿರ್ವಹಿಸುತ್ತಿದೆ.
ಒನ್ವರ್ಲ್ಡ್ ಸದಸ್ಯರ ಸಹಭಾಗಿತ್ವ ಮತ್ತು ಸಂಕೇತ ಹಂಚಿಕೆಯ ಒಪ್ಪಂದಗಳು ಜೊತೆಗೆ, ಅಮೆರಿಕನ್ ಏರ್ಲೈನ್ಸ್ ಮೇ 2015 ರ ವೇಳೆಗೆ ಕೆಳಕಂಡ ವಿಮಾನಯಾನ ಸಂಕೇತ ಹಂಚಿಕೆಯ ಒಪ್ಪಂದಗಳು ಹೊಂದಿದೆ: ಏರ್ ಟಹೀಟಿ ನುಯಿ ಸ್ಥಳೀಯ ಏರ್ಲೈನ್ಸ್ / ಹರೈಸನ್ ಏರ್ ಕೇಪ್ ಏರ್ ನಗರಗಳಿಂದ ಫಿಜಿ ಏರ್ವೇಸ್ ಗಲ್ಫ್ ಏರ್ ಹೇನನ್ ಏರ್ಲೈನ್ಸ್ ಇಂಟೆರ್ಜೆತ್ ಜೆಟ್ ಸ್ಟಾರ್ ಏರ್ವೇಸ್ ಜೆಟ್ ಸ್ಟಾರ್ ಜಪಾನ್ ಕೊರಿಯನ್ ಏರ್ ಓಪೆನ್ಶ್ಕಿಎಸ್ ಸೀಬಾರ್ನ್ ಏರ್ಲೈನ್ಸ್ ವಿಧ ನಿರ್ದಿಷ್ಟವಾಗಿ, ಅಮೆರಿಕನ್ ಸಾಗರದಾಚೆಗೆ ಮಾರ್ಗಗಳಲ್ಲಿ ಕ್ವಾಂಟಾಸ್ ಅಟ್ಲಾಂಟಿಕ್ ನ ದಾಟುವ ಮಾರ್ಗಗಳಲ್ಲಿ ಮತ್ತು ಜಪಾನ್ ಏರ್ಲೈನ್ಸ್ ಮತ್ತು ಬ್ರಿಟಿಷ್ ಏರ್ವೇಸ್, ಐಬೇರಿಯಾ, ಮತ್ತು ಫಿನ್ನೈರ್ ಜಂಟಿಯಾಗಿ ಹೊಂದಿದೆ.
ಅಮೆರಿಕನ್ ಏರ್ಲೈನ್ಸ್ ಡೆಲ್ಟಾ ಏರ್ಲೈನ್ಸ್ ಮತ್ತು ಯುನೈಟೆಡ್ ಏರ್ಲೈನ್ಸ್, ಹಿಂದಿಕ್ಕಿ ವಿಶ್ವದ ನಾಲ್ಕು ಖಂಡಗಳಿಗೆ ಸೇವೆಸಲ್ಲಿಸುತ್ತದೆ. ಲಾಸ್ ಏಂಜಲೀಸ್ ಹಬ್ ಏಷ್ಯಾ ಪ್ರಾಥಮಿಕ ಗೇಟ್ವೇ ಹಾಗೆಯೇ ಡಲ್ಲಾಸ್ / ಫೋರ್ಟ್ ವರ್ತ್ ಮತ್ತು ಮಿಯಾಮಿ ನಲ್ಲಿ ಹಬ್ಸ್ ಅಮೆರಿಕಕ್ಕೆ ಗೇಟ್ವೇ ಆಗಿ ಬಳಸಲ್ಪಡುತ್ತದೆ, ಫಿಲಡೆಲ್ಫಿಯಾ ಮತ್ತು ನ್ಯೂಯಾರ್ಕ್ ಕೆನಡಿ ನಲ್ಲಿ ಕೇಂದ್ರಗಳನ್ನು ಹೊಂದಿದೆ ಮತ್ತು ಅದನ್ನು ಅಮೆರಿಕ ಮತ್ತು ಯೂರೋಪ್ ಎರಡೂ ಗೇಟ್ವೇ ಆಗಿ ಬಳಸಲ್ಪಡುತ್ತದೆ. ಅಮೇರಿಕಾದಲ್ಲಿ, ಅಮೆರಿಕನ್ ಡೆಲ್ಟಾ ಏರ್ಲೈನ್ಸ್ ನಂತರ ಎರಡನೆಯ ಅತಿ ದೊಡ್ಡ ಸಂಖ್ಯೆ ಅಂತರರಾಷ್ಟ್ರೀಯ ಸ್ಥಳಗಳಿಗೆ ಸೇವೆ ಒದಗಿಸುತ್ತದೆ.
ಅನುಭವದ ಕಲಿಕೆಯಲ್ಲಿ ಸ್ವಇಚ್ಛೆ, ಕಲಿಯಲು ಉದ್ದೇಶ ಹಾಗು ಕಲಿಯುವ ಅಸಕ್ತ ಹಂತವಿರಬೇಕು. ಕೊಲ್ಬೆಯವರ ಅನುಭವದ ಕಲಿಕೆಯ ಚಕ್ರವನ್ನು ಇಲ್ಲಿ ಉಪಯೋಗಿಸಬಹುದು. ಜೆನಿಫರ್ ಎ. ಮೂನ್ ಈ ಚಕ್ರವನ್ನು ಉದ್ದೇಶಿಸಿ ಹೇಳುವುದೇನೆಂದರೆ, ಅನುಭವದ ಕಲಿಕೆಯು ಪೂರ್ಣವಾಗಿ ಉಪಯುಕ್ತವಾಗಬೇಕಾದರೆ,
ಈ ರೀತಿಯ ಕಲಿಕೆಯಿಂದ ನಮ್ಮ ವಿಮರ್ಶೆ, ಅಭಿಪ್ರಾಯ ಹಾಗು ಕೌಶಲ್ಯಗಳಲ್ಲಿ ಬದಲಾವಣೆಗಳು ಕಂಡುಬರುತ್ತವೆ.
ಜಗತ್ತಲ್ಲಿ ಹಲವಾರು ಶಿಕ್ಷಕರು ಹಾಗು ಭೋಧಕರು ಅನುಭವದ ಕಲಿಕೆಯ ಮಹತ್ವವನ್ನು ಅರ್ಥಮಾಡುತ್ತಾರೆ. ಅನುಭವದ ಕಲಿಕೆಯಲ್ಲಿ ಭಾವಾನುಭಾವಗಳ ಹಾಗು ಮನೋಭಾವಗಳ ಪಾತ್ರವು ಬಹಳ ಅಗತ್ಯವುಲ್ಲ ಎಂದು ಗುರುತಿಸಲಾಗಿದೆ. ಇವುಗಳು ಅನುಭವದ ಕಲಿಕೆಯ ಪ್ರಭಾವವನ್ನು ಹೆಚ್ಚಿಸಬಹುದು. ಆದರೆ, ಅನುಭವದ ಕಲಿಕೆಯು ಇವುಗಳ ಹೊರತು ಕೂಡ ಸಂಭವಿಸಬಹುದು. ಅನುಭವದ ಕಲಿಕೆಯಲ್ಲಿ ಮುಖ್ಯವಾಗಿ ವ್ಯಕ್ತಿಯು ನೇರವಾಗಿ ಅನುಭವದ ಚಟುವಟಿಕೆಯಲ್ಲಿ ಪಾಲುಗೊಂಡು, ನಂತರ ಆ ಅನುಭವಗಳ ಮೇಲೆ ಯೋಚಿಸಿ ವಿಶ್ಲೇಷಣೆ ನಡೆಸಬೇಕು. ಇದರಿಂದ ಆ ಕಾರ್ಯಗಳ ಉನ್ನತ ಅರ್ಥ, ಹೊಸ ಜ್ಞಾನ ಹಾಗು ಈ ಅನುಭವಗಳನ್ನು ಹೆಚ್ಚು ಸಮಯ ನೆನೆಪಲ್ಲಿ ಇಡಲು ಪ್ರೋತ್ಸಹನೆ ಸಿಗುತ್ತದೆ.
ಚಿಂತನೆ ಅಥವಾ ಪ್ರತಿ-ಆಲೊಚನೆ ಅನುಭವದ ಕಲಿಕೆಯ ನಿರ್ಣಾಯಕ ಪಾತ್ರ ಹೊಂದಿದೆ. ಇದು ಕೂಡ, ಅನುಭವದ ಕಲಿಕೆಯ ಒಂದು ಭಾಗವಾಗಿ ಅಥವಾ ಸ್ವತಂತ್ರವಾಗಿರಬಹುದು. ಡುವಿ "ಪ್ರತಿಫಲಿತ ಆಲೋಚನೆಯ ಸತತ ಭಾಗಗಲು ಪರಸ್ಪರಗಳಿಂದ ಹೊರಗೆ ಬೆಳೆದು ಪರಸ್ಪರ ಬೆಂಬಲಿಸುತ್ತವೆ' ಎಂದು ಹೇಳಿ, ಕಲಿಕೆ ಮತ್ತು ಅನುಭವಗಳು ಚಿಂತನೆಗೆ ಅವಕಾಶ ಮಾಡಿಕೊಡುತ್ತವೆ ಎಂದು ಹೇಳಿದರು. ಇದರಿಂದ, ಅನುಭವದ ಕಲಿಕೆ ಹಾದು ಯೋಚನೆ ಆಧರಿತ ಕಲಿಕೆ, ಎರಡು ಪರ್ಯಾಯ ಪ್ರಕ್ರಿಯೆಗಳು ಮತ್ತು ಕಲಿಕೆಯು ಅನುಭವಗಳಿಂದ ಹಾಗು ಯೋಚನೆಗಳಿಂದ ಇನ್ನು ಹೆಚ್ಚು ಮಟ್ಟಿಗೆ ಬೆಳೆಯುತ್ತದೆ.
ಜೆಕೊಬ್ಸನ್ ಹಾಗು ರೂಡಿ, ಕೊಲ್ಬ್ ರವರ ಅನುಭವದ ಕಲಿಕೆಯ ಅಧಾರಿತ ಮಾದರಿಯನ್ನು ಹಾಗು ಪೆಫೆರ್ ಹಾಗು ಜೋನ್ಸ್ ರವರ ಕಲಿಕೆಯ ಐದು ಹಂತಗಳನ್ನು ತೆಗೆದು ಗುರುವರಿಯರಿಗೆ ಹಾಗು ಶಿಕ್ಷಕರಿಗೆ ನಿರ್ಣಾಯಕಾರಿ ಚಿಂತನೆಯನ್ನು ಅಳವಡಿಸಲು ಒಂದು ಸರಳವಾದ ವೈಚರಿಕ ಮಾದರಿಯನ್ನು ಸೃಷ್ಠಿಸಿದರು. ಅದರಲ್ಲಿರುವ ಐದು ಪ್ರಶ್ನೆಗಳು ಇವು:
ಶಿಕ್ಶಕರು ಈ ಪ್ರಶ್ನೆಗಳನ್ನು ಅನುಭವದ ನಂತರ ತರಗತಿಯ ಸದಸ್ಯರಿಗೆ ಕೇಳುತ್ತಾರೆ, ಮತ್ತು ಅವರನ್ನು ನಿರ್ಣಾಯಕಾರಿ ಚಿಂತನೆದತ್ತ ಕರೆದುಕೊಂಡು, ಈ ಅನುಭವವನ್ನು ತಮ್ಮ ತಮ್ಮ ಜೀವನದಲ್ಲಿ ಹೇಗೆ ಅವುಗಳನ್ನು ಉಪಯೋಗಿಸಿಬಹುದೆಂದು ಸೂಚಿಸುತ್ತಾರೆ. ಈ ಪ್ರಶ್ನೆಗಳು ಸರಳವಾಗಿದ್ದರೂ, ಇವು ಯಾವುದೇ ಅನುಭವವಿಲ್ಲದ ಶಿಕ್ಷಕರಿಗೆ ಕೊಲ್ಬ್, ಪೆಫೆರ್ ಮತ್ತು ಜೋನ್ಸ್ ರವರ ಮಾದರಿಗಳನ್ನು ಅರ್ಥಮಾಡಲು ಹಾಗು ಗುಂಪಿನ ಕಲಿಕೆಯನ್ನು ಹೆಚ್ಚಿಸುತ್ತದೆ.
ಅನುಭವದ ಕಲಿಕೆಯಲ್ಲಿ ವ್ಯಕ್ತಿಯ ಕಲಿಕೆ ಮುಖ್ಯವಾದರೂ, ಒಬ್ಬ ಒಳ್ಳೆಯ ಶಿಕ್ಷಕರ ಅನುಭವ-ಜ್ಞಾನ ಅತೀ ಮುಖ್ಯ. ಒಬ್ಬ ಶಿಕ್ಷಕ ಅಥವಾ 'ಸಹಾಯಕ/ಕಿ' ಅನುಭವದ ಕಲಿಕೆಯ ಪ್ರಭಾವವನ್ನು ಹೆಚ್ಚಿಸಬಹುದು, ಆದರೆ ಅವರ ನಿಜ ಉಪಸ್ಥಿತಿ ಮುಖ್ಯವಲ್ಲ. ಅನುಭವದ ಕಲಿಕೆಯಲ್ಲಿ ವ್ಯಕ್ತಿಯ ವಿಶ್ಲೇಷಣೆ ಹಾಗು ಜ್ಞಾನ ಮೊದಲ ಸ್ಥಾನದಲ್ಲಿರುತ್ತದೆ. ಇದು ಶಿಕ್ಷಕರ / ಸಹಾಯಕರ ಅನುಪಸ್ಥಿತಿಯಲ್ಲಿ ಕೂಡ ಜಾರಿಗೆ ಬರುತ್ತದೆ. ಆದರೆ, ಅಭ್ಯಾಸವನ್ನು ಮತ್ತು ತರಗತಿಯಲ್ಲಿ ವಿಧವಿಧವಾದ ಸಂಪನ್ಮೂಲಗಳನ್ನು ಬಳಸುವ ಬಯಕೆವಿದ್ದಲ್ಲಿ, ಅನುಭವದ ಕಲಿಕೆಯು ವಿವಿಧ ಅವಕಾಶವನ್ನು ನೀಡುತ್ತದೆ.
ಉತ್ತಮ ಶಿಕ್ಷಣದ ಮಟ್ಟ ಹೆಚ್ಚುತ್ತಿರುವುದರಿಂದ ವಾಣಿಜ್ಯ ಹಾಗು ಹಣಕಾಸಿನ ಕಾರ್ಯಕ್ರಮಗಳಲ್ಲಿ ಅನುಭವ ಆಧಾರಿತ ಕಲಿಕೆ ಅತ್ಯಗತ್ಯ.
ಉದಾಹರಣೆಗೆ, ಕ್ಲ್ಯಾರ್ಕ್ ಮಾತ್ತು ವೈಟ್ ರವರ ಪ್ರಕಾರ, ಈ ರೀತಿಯ ಶಿಕ್ಷಣ ಮುಖ್ಯವಾದದು. ಹೀಗೆ ಮಾಡುವಲ್ಲಿ, ವಿದ್ಯಾರ್ಥಿಗಳಲ್ಲಿ ವೃತ್ತಿ ಜೀವನದ ಮೌಲ್ಯದ ಅರಿವು ಮೂಡುತ್ತದೆ.
ಒಂದು ಶಾಲೆಯಲ್ಲಿಯೂ ಇದರ ಪರಿಣಾಮ ಕಾಣಬಹುದು. ಕೊಲ್ಬೆರವರು ನಾಲ್ಕು ಕಲಿಕಾ ಶೈಲಿಗಳನ್ನು ನೀಡುತ್ತಾರೆ. ಒಬ್ಬ ವ್ಯಕ್ತಿಯ ಕಲಿಕಾ ರೀತಿಯ ವಿಶ್ಲೀಷಣೆ ಇದರ ಮೂಲಕ ಮಾಡಬಹುದು.
ವಿಧಗಳು 'ಡೈವರ್ಜರ್, ಅಸಿಮಿಲೆಟರ್, ಅಕೊಮೊಡೇಟರ್ ಮತ್ತು ಕನ್ವರ್ಜರ್' ಕೊಲ್ಬೆರವರ ಎಲ್.ಎಸ್.ಐ. ಕರೆಯುತ್ತಾರೆ. ೨೦೦೨ರಲ್ಲಿ ರಾಬರ್ಟ ಲಿಯೊ ರವರು ಎಂಟು ಬಗ್ಗೆಯ ವಿಶ್ಲೇಷಣೆ ಮಾಡಿದರು. ಇದರ ಫಲಿತಾಂಶ್ ಎಲ್ಲಾ ವ್ಯಕ್ತಿಗಳಿಗೆ ಈ ನಾಲ್ಕು ರೀತಿಯ ಕಲಿಕಾ ವಿಧಗಳು ಒಟ್ಟಾಗಿ ಇರುವುದಿಲ್ಲ. ಕೆಲವರಲ್ಲಿ ಹೆಚ್ಚು ರೀತಿಯಲ್ಲಿ ಅಸಿಮಿಲೆಷನ್ ಇದ್ದು ಕಡಿಮೆ ದರದಲ್ಲಿ ಎಕೊಮೊಡೇಷನ್ ಇರುವುದು. ಇದು ವಾಣಿಜ್ಯ ಕ್ಷೇತ್ರದಲ್ಲಿ ಅದೇ ರೀತಿ ಹಣ ಕಾಸಿನ ಕ್ಷೇತ್ರದಲ್ಲಿ ಒಂದು ರೀತಿಯಲ್ಲಿ ಕನ್ವರ್ಜರ್ ಹಾಗು ಇನ್ನೊಂದು ರೀತಿಯಲ್ಲಿ ಎಕೊಮೊಡೆಟರ್. ಎಲ್ಲಾ ಶಿಕ್ಷಕರು ಈ ನಾಲ್ಕು ರೀತಿಯ ಕಲಿಕಾ ಶೈಲಿಯನ್ನು ಅಳವಡಿಸಿಕೊಳ್ಳಬೇಕಾಗಿ ವಿದ್ಯಾರ್ಥಿಗಳನ್ನು ಪ್ರೋತ್ಸಾಹಿಸಬೇಕು.
ಶಿಕ್ಷಣದಲ್ಲಿ ವೃದ್ದಿ ಜೀವನದ ತುಡುಕನ್ನು ನೀಡುತ್ತ ಅನೇಖ ರೀತಿಯಲ್ಲಿ ಕಲಿಕಾ ವಿಧಗಳನ್ನು ಎಲ್ಲಾ ಮಟ್ಟದಲ್ಲಿ ನೀಡಲಾಗುತ್ತಿದೆ. ಆಟೋಟಗಳ ಮೂಲಕ ತರಭೇತಿ ನೀಡಲಾಗುತ್ತಿದೆ.
ಅನುಭವದ ಕಲಿಕೆ ಅನುಭವದ ಮೇಲೆ ಧ್ಯಾನ ಮಾಡಿ ಕಲಿಯುವ ಪೃಕ್ರೀಯೆ. ಅನುಭವದ ಕಲಿಕೆಯು ರೋಟ್ ಅಥವಾ ಡೈಡ್ಯಾಕ್ತಿಕ್ ಕಲಿಕೆಯಗಳಿಂದ ಭಿನ್ನವಾಗಿದೆ. ಇವುಗಳಲ್ಲಿ ಕಲಿಯುವವನು ನಿಷ್ಕ್ರಿಯವಾಗಿರುತ್ತಾನೆ. ಇದು ಇತರ ಕ್ರಿಯಾತ್ಮಕ ಕಲಿಕೆಯ ವಿಧಾನಗಳನ್ನು ಹೋಲಿಸುತ್ತಾದರೂ, ಅವರಿಗಿಂತ ಸೂಕ್ಷ್ಮರೀತಿಯಲ್ಲಿ ಭಿನ್ನತೆಯನ್ನು ಒಳಗೊಂಡಿದೆ.
ಅನುಭವದ ಕಲಿಕೆಯನ್ನು ಹಲವುಬಾರಿ "ಅನುಭವದ ಶಿಕ್ಷಣ" ಕ್ಕೆ ಹೋಲಿಸಲಾಗುತ್ತದೆ. ಅನುಭವದ ಶಿಕ್ಷಣ ಒಂದು ವಿಶಾಲವಾದ ತತ್ವಶಾಸ್ತ್ರನೇ ಸರಿ; ಅನುಭವದ ಕಲಿಕೆಯು ಒಂದು ರೀತಿಯ ವೈಯುಕ್ತಿಕ ಪ್ರಕ್ರಿಯೆ. ಅನುಭವದ ಶಿಕ್ಷಣವನ್ನು ಅನುಭವದ ಕಲಿಕೆಯಜೊತೆ ತುಲನೆ ಮಾಡುವುದರಲ್ಲಿ, ಅನುಭವದ ಕಲಿಕೆಯು ಕಲಿಯುವವನ ಹಾಗು ಕಲಿಯುವ ಸಂದರ್ಭ ಮತ್ತು ಕ್ರಮಸ್ಥಿತಿಯನ್ನು ಉದ್ದೇಸಿಸುತ್ತದೆ.
ಅನುಭವದ ಕಲಿಕೆಯ ಪರಿಕಲ್ಪನೆ ಪ್ರಾಚೀನವಾದದ್ದು. ಸುಮಾರು ಕ್ರಿ.ಪು. ೩೫೦ ಶತಮಾನದಲ್ಲಿ ಆರಿಸ್ಟೊಟಲ್ ತಮ್ಮ "ನಿಕೊಮಕಿಯನ್ ಎಥಿಕ್ಸ್'ನಲ್ಲಿ "ನಾವು ಮಾಡುವ ಮುಂಚೆ ಕಲಿಯಬೇಕಾದ ಕೆಲಸಗಳನ್ನು, ನಾವು ಮಾಡಿ ಕಲಿಯಬೇಕು' ಎಂದು ಬರೆದಿದ್ದಾರೆ. ಆದರೆ, ಸ್ಪಸ್ಟವಾದ ಶೈಕ್ಷಣಿಕ ಕ್ಷೇತ್ರವಾಗಿ ಅದು ಬಹಳ ನೂತನ ವಿಚಾರ. ೧೯೭೦ರಲ್ಲಿ, ಡೇವಿಡ್ ಎ. ಕೊಲ್ಬೆರವರು ಜಾನ್ ಡುವಿ, ಕರ್ಟ್ ಲುವಿನ್ ಹಾಗು ಜ್ಯಾಂ ಪಿಯಾಜೆಟ್ರ್ ರವರಿಂದ ಅನುಭವದ ಕಲಿಕೆಯ ನವೀನ ತತ್ವದ ಬೆಳವಣಿಗೆ ಮಾಡಿದರು.
ಅನುಭವದ ಕಲಿಕೆಯು ವ್ಯಕ್ತಿಯ ಕಲಿಯುವ ಪ್ರಕ್ರಿಯೆಯನ್ನು ಕೇಂದ್ರೀಕರಿಸುತ್ತದೆ. ಉದಾಹರಣೆಗೆ, ಪುಸ್ತಕದಿಂದ ಪ್ರಾಣಿಗಳ ಬಗ್ಗೆ ಒದುವ ಬದಲು, ಮ್ರ್‍ಅಗಾಲಯಕ್ಕೆ ಭೇಟಿ ನೀಡಿ ಕಲಿಯುವುದು. ಇಲ್ಲಿ, ಒಬ್ಬ ಬೆರೆಯವರಿಂದ ಕೇಳದೆ ಅಥವಾ ಪರರ ಅನುಭವವನ್ನು ಓದದೆ, ಸ್ವತಃ ತಾನಾಗಿ ಹೊಸ ಅನುಭವವನ್ನು ಪಡೆಯುತ್ತಾನೆ. ಹಾಗೆಯೇ, ಇಂತರ್ನ್ಶಿಪ್ ಮತ್ತು ಕೆಲಸದ ಮುನ್ನ ಮಾಡುವ ಕಾರ್ಯಗಳು ವಿಧ್ಯಾರ್ಥಿಯ ಪರಿಸರವನ್ನು ಪೂರ್ಣ ಅರಿವನ್ನು ಹೆಚ್ಚಿಸುತ್ತದೆ.
ಇನ್ನೊಂದು ಉದಾಹರಣೆಯಿಂದ ಕೊಲ್ಬೆರವರ ಅನುಭವದ ಕಲಿಕೆಯ ನಾಲ್ಕು ಪ್ರಕ್ರಿಯೆಗಳನ್ನು ವಿವರಿಸಬಹುದು. ಅದು, ಮೊಟರ್ ಬೈಕನ್ನು ಕಲಿಯುವ ಉದಾಹರಣೆ. ಇದರಲ್ಲಿ, ವಿಧ್ಯಾರ್ಥಿಯು ಬೈಕನ್ನು ನಿಜವಾಗಿ ಅನುಭವಿಸುತ್ತಾನೆ. ಇದು ಸ್ಪಷ್ಟವಾದ ಕಲಿಕೆಯ ಘಟ್ಟ. ಇದು ವೀಕ್ಷಣೆಗೆ ಮೂಲವಾಗಿ, ವಿದ್ಯಾರ್ಥಿಗೆ ಯಾವುದು ಸರಿಯಾಗಿ ಹಾದು ಯಾವುದು ಸರಿಯಾಗದೆ ಕೆಲಸಮಾಡುತ್ತದೆ ಎಂದು ಗೊತ್ತಾಗುತ್ತದೆ. ಇದರಿಂದ ಬೈಕನ್ನು ಇನ್ನೊಂದು ಸಲ ಓಡಿಸುವಾಗ ಉಪಯೋಗವಾಗುತ್ತದೆ. ಎಲ್ಲ ಹೊಸ ಪ್ರಯತ್ನಗಳು ಹಳೆಯ ಅನುಭವಗಳ ಮೇಲೆ ಆಧರಿತವಾಗಿ, ಯೋಚನೆ ಮತ್ತು ಪರಿಕಲ್ಪನೆಯ ಚಕ್ರವಾಗಿ ಪರಿವರ್ತನೆಯಾಗುತ್ತವೆ.
ಥಿಂಕ್ ಗ್ಲೋಬಲ್ ಶಾಲೆ ನಾಲ್ಕು ವರ್ಷ ಆಧಾರಿತ ಪ್ರೌಢ ಶಾಲೆ. ಇದು ಪ್ರತಿ ಶೈಕ್ಷಣಿಕ ಅವಧಿಯಲ್ಲಿ ಒಂದು ಹೊಸ ದೇಶದಲ್ಲಿ ತರಬೇತಿಯನ್ನು ಕೈಗೊಳ್ಳುತ್ತದೆ. ಸಾಂಸ್ಕೃತಿಕ ಕಲಿಕೆ, ಸಂಗ್ರಹಾಲಯಗಳ ಭೇಟಿ, ನೈಸರ್ಗಿಕ ವೀಕ್ಷಣೆ ಮುಂತಾದವುಗಳ ಮೂಲಕ ಅನುಭವ ಆಧಾರಿತ ಕಲಿಕೆಯನ್ನು ನೀಡುತ್ತದೆ.
ಡಾಸನ್ ಶಾಲೆ - ಶೈಕ್ಷಣಿಕ ವರ್ಷದ ಎರಡು ವಾರಗಳಲ್ಲಿ ನೆರೆಹೊರೆ ರಾಜ್ಯಗಳಲ್ಲಿ ಸಮುದಾಯ ಸೇವೆ, ಗ್ರಂಥಾಲಯದ ಭೇಟಿ, ವೈಙ್ನಾನಿಕ ಸಂಸ್ಥೆಗಳ ಭೇಟಿಗಳ ಮೂಲಕ ಅನುಭವ ಆಧಾರಿತ ಕಲಿಕೆಯನ್ನು ಜಾರಿಗೊಳಿಸುತ್ತದೆ. ಇದಲ್ಲದೆ, ಅನೇಕ ಕ್ರೀಡ ಚಟುವಟಿಕೆಗಳ ಮೂಲವೂ ನಡೆಸುತ್ತದೆ.
ಎಲೇನ - ಪ್ರಾಣಿ ಜೀವ ಆಧಾರಿತ ಕಲಿಕೆ ರೊಮಾನಿಯ, ಹಂಗರಿ ಮತ್ತು ಜೋರ್ಜಿಯ ಪ್ರಕೃತಿ ಸಂರಕ್ಷಣೆ ಹಾಗು ಭೂ ನಿರ್ವಹಣೆ; ಜರ್ಮನಿ ಇವುಗಳ ಸಹಯೋಗದಲ್ಲಿ ಪ್ರಾಣಿ ಜೀವಶಾಸ್ತ್ರ ಸಂಗ್ರಹಣ ಹಾಗು ಇನ್ನಿತರ ಹಲವಾರು ಯೋಜನೆಗಳನ್ನು ಯೂರೋಪಿನ ಶಾಲೆಗಳಲ್ಲಿ ಕೈಗೊಳ್ಳುತ್ತಿದೆ. ಹೀಗೆ, ಮಕ್ಕಳಲ್ಲಿ ಪರಿಸರಾ ಸಂರಕ್ಷಣೆಯ ಅರಿವು ಹಾಗು ಪ್ರಕೃತಿಯ ಸೊಬಗಿನ ಮೌಲ್ಯಗಳನ್ನು ಮೂಡುತ್ತವೆ.
ಅನುಭವದ ಕಲಿಕೆಯು ಶಿಕ್ಷಕರಿಲ್ಲದೆ ಅಸ್ತಿತ್ವದ್ದಲ್ಲಿರುತ್ತದೆ ಮತ್ತು ಪೂರ್ಣವಾಗಿ ವ್ಯಕ್ತಿಯ ಅರ್ಥಮಾಡುವ ಪ್ರಕ್ರಿಯದ ಮೇಲೆ ಹೊಂದಿರುತ್ತದೆ. ಜ್ಞಾನ ಸಂಪಾದನೆ ನೈಸರ್ಗಿಕವಾಗಿ ಒಂದು ಅಂತರ್ಗತ ಕಾರ್ಯಾವಾದರು, ಅನುಭವದ ಕಲಿಕೆಯಲ್ಲಿ ಇತರ ಮೂಲಗಳಿರುತ್ತವೆ. ಕೊಲ್ಬೆಯ ಪ್ರಕಾರ, ಜ್ಞಾನವು ವೈಯುಕ್ತಿಕವಾಗಿ ಮತ್ತು ಪರಿಸರದಿಂದ ಕೂಡ ಸಿಗುತ್ತದೆ. ಕೊಲ್ಬೆರವರು, ಜ್ಞಾನವನ್ನು ಸಂಪಾದಿಸಲು ನಾಲ್ಕು ಸಾಮರ್ಥ್ಯಗಳು ಬೇಕೆಂದು ಹೇಳುತ್ತಾರೆ.
ವಿದ್ಯಾರ್ಥಿಯು ಹೃತ್ಪೂರ್ವಕವಾಗಿ ಅನುಭವವನ್ನು ಅಂಗಿಕರಿಸಲು ಸಿದ್ದನಾಗಬೇಕು
ವಿದ್ಯಾರ್ಥಿಯು ಅನುಭವದ ಮೇಲೆ ವಿಶ್ಲೇಷಣಾತ್ಮಕವಾಗಿ ಕಾರ್ಯ ನಡೆಸಲು ಸಿದ್ದನಾಗಬೇಕು
ವಿದ್ಯಾರ್ಥಿಯಲ್ಲಿ ನಿರ್ಣಯ ಮಾಡಲು ಹಾಗು ಸಮಸ್ಯೆಗೆ ಪರಿಹರ ಹುಡುಕುವ ಸಾಮರ್ಥ್ಯ ಇರಬೇಕು.
ಹುಣಸೇ ಬೀಜಗಳನ್ನು ವೊದಲು ರೋಸ್ಟರುನಲ್ಲಿ ರೋಸ್ಟಿಂಗ್ ಮಾಡುವರು. ಹಾಗೆ ಮಾಡುವುದರಿಂದ ಹೊರಗಡೆ/ಬೀಜದ ಮೇಲೆ ಇರುವ ಸಿಪ್ಪೆ ಸಡಿಲವಾಗುತ್ತದೆ. ಆಮೇಲೆ ಬೀಜಗಳನ್ನು ಬೀಟರು ಎನ್ನುವ ಯಂತ್ರದಲ್ಲಿ ಹಾಕಿ ಬೀಜದ ಮೇಲಿರುವ ಸಿಪ್ಪೆಯನ್ನು ಬೇರೆ ಮಾಡುತ್ತಾರೆ. ಹೀಗೆ ಸಿಪ್ಪೆ ತೆಗೆದ ಬೀಜವನ್ನು ಸೀಡ್ ಬ್ರೇಕರು ಯಂತ್ರದ ಸಹಾಯದಿಂದ ಸಣ್ಣ ತುಂಡುಗಳನ್ನಾಗಿ ಮಾಡಲಾಗುತ್ತದೆ. ಬೀಜದ ತುಂಡುಗಳನ್ನು ಕುಕ್ಕರ್ ಎನ್ನುವ ಯಂತ್ರದಲ್ಲಿ ಸ್ಟೀಮ್ ಸಹಾಯದಿಂದ ಬಿಸಿಮಾಡಿ, ೮೦-೮೫೦ ವರೆಗೆ ಬೇಯಿಸಿ ಫ್ಲೆಕಿಂಗ್ ಯಂತ್ರಕ್ಕೆ ಕಳುಹಿಸಲಾಗುತ್ತದೆ. ಫ್ಲೇಕಿಂಗ್ ಯಂತ್ರದಲ್ಲಿ ಫ್ಲೇಕ್ಸು ತಯಾರಾಗುತ್ತವೆ. ಫ್ಲೇಕ್ಸುನಲ್ಲಿ ೧೩-೧೪% ತೇವ ಮತ್ತು ಉಷ್ಣೋಗ್ರತೆ ೮೦೦ ತನಕ ಇರುತ್ತದೆ. ಅದಕ್ಕೆ ಫ್ಲೇಕ್ಸುಗಳನ್ನು ಕೂಲರುಗೆ ಕಳುಹಿಸಿ, ತಣ್ಣಗೆ ಮಾಡಲಾಗುತ್ತದೆ. ಆಮೇಲೆ ಫ್ಲೇಕ್ಸುಯನ್ನು ಸಾಲ್ವೆಂಟ್ ಎಕ್ಸುಟ್ರಾಕ್ಷನು ಪ್ಲಾಂಟ್ಗೆ ಕಳುಹಿಸಿ ಕೊಟ್ಟು, ಬೀಜದಿಂದ ಎಣ್ಣೆಯನ್ನು ತೆಗೆಯಲಾಗುತ್ತದೆ. ಸಾಲ್ವೆಂಟ್ ಪ್ಲಾಂಟ್ನಲ್ಲಿ ಹೆಕ್ಸೆನ್ ಯೆನ್ನುವ ದ್ರಾವಣವನ್ನು ಉಪಯೋಗಿಸಿ ಎಣ್ಣೆಯನ್ನು ತೆಗೆಯಲಾಗುತ್ತದೆ.
ಹುಣಸೇ ಬೀಜ ಕಾಫಿಬಣ್ಣದಲ್ಲಿರುತ್ತದೆ. ಬೀಜದ ಮೇಲೆ ತೆಳುವಾದ ಸಿಪ್ಪೆ ಇರುತ್ತದೆ. ಸಿಪ್ಪೆಯ ಒಳಗೆ ದಟ್ಟ ಕಾಫಿ ಬಣ್ಣದ ಎರಡು ಬೀಜಗಳಿರುತ್ತವೆ. ಪರಿಮಾಣ ೧.೫ ೦.೮ ಸೆಂ.ಮೀ ಇರುತ್ತದೆ. ಒಂದು ಹುಣಸೇ ಕಾಯಿಯಲ್ಲಿ ೪-೫ ಬೀಜಗಳು ಇರುತ್ತವೆ. ಹುಣಸೇ ಹಣ್ಣನ್ನು ಅಡುಗೆಯಲ್ಲಿ ಹುಳಿಯ ರುಚಿ/ಸವಿಗಾಗಿ ಉಪಯೋಗಿಸುತ್ತಾರೆ. ಹುಣಸೆ ಬೀಜವನ್ನು ಪುಡಿಯನ್ನಾಗಿ ಮಾಡಿ ವಸ್ತ್ರ ಪರಿಶ್ರಮೆ/ಕಾರ್ಖಾನೆಯಲ್ಲಿ ವಸ್ತ್ರಗಳನ್ನು/ಬಟ್ಟೆಗಳನ್ನು ಸೈಜಿಂಗ್ ಮಾಡುವುದಕ್ಕೆ ವಿನಿಯೋಗಿಸುತ್ತಾರೆ. ಅಂಗೇ ಜಿಗುರು/ಬಂಕೆ , ಅಡೆಹೆಸ್ಸಿವ್ಸು ತಯಾರಿಕೆಯಲ್ಲಿಯೂ ಉಪಯೋಗಿಸುತ್ತಾರೆ.
ಅರಬ್ಬೀ ಭಾಷೆ ಯಲ್ಲಿ ಹುಣಸೇಯನ್ನು ಟಮರ್-ಹಿಂಡಿ ಅಂತಾರೆ. ಅದೇ ಆಂಗ್ಲಭಾಷೆಯಲ್ಲಿ ಟಮರಿಂಡ್ ಆಗಿದೆ ಎಂದು ಭಾವಿಸಲಾಗಿದೆ.
ಸಾಲ್ವೆಂಟ್ ಎಕ್ಸುಟ್ರಾಕ್ಷನು ವಿಧಾನದಿಂದ ತೆಗೆದ ಎಣ್ಣೆ ಕಪ್ಪುಕಂದು ಬಣ್ಣದಲ್ಲಿರುತ್ತದೆ.ಈ ಎಣ್ಣೆಯನ್ನು ರಿಫೈನರಿ ಮಿಲ್ಲಿನಲ್ಲಿ ಶುದ್ಧಿಮಾಡಿದಾಗ ಮಂಜಿಲ್/ಹಳದಿ ಬಣ್ಣವಾಗಿ ಕಾಣಿಸುತ್ತದೆ. ಹುಣಸೇ ಬೀಜದ ಎಣ್ಣೆಯ ಭೌತಿಕ ಮತ್ತು ರಸಾಯನಿಕ ಲಕ್ಷಣಗಳುಶೇಂಗಾ ಎಣ್ಣೆಯನ್ನು ಹೋಲುತ್ತದೆ.
ಹುಣಸೇ ಮರದ ಮೂಲ ಆಫ್ರಿಕಖಂಡದ ಪೂರ್ವಭಾಗದ ಉಷ್ಣಮಂಡಲ ಅರಣ್ಯಗಳ ಪ್ರಾಂತ್ಯಗಳೆಂದು ಭಾವಿಸುತ್ತಾರೆ. ಇದು ದೊಡ್ಡ ಗಾತ್ರದ ಮರ. ೨೦ ಮೀಟರುಗಳಷ್ಟು ಎತ್ತರ ಬೆಳೆಯುತ್ತದೆ. ರೆಂಬೆ ಕೊಂಬೆಗಳನ್ನು ಹೊಂದಿದೆ. ಸತತ ಹರಿತವಾಗಿರುತ್ತದೆ. ಒತ್ತು ಕಣರಚನೆ ದಾರುವನ್ನು ಹೊಂದಿದೆ. ಎಲೆಗಳು ಚಿಕ್ಕದಾಗಿರುತ್ತವೆ.
ಹುಣಸೇ ಮರ ಫಾಬೇಸಿ ಕುಟುಂಬಕ್ಕೆ ಸೇರಿದ ಮರ. ೨೦ ಮೀಟರುಗಳಷ್ಟು ಎತ್ತರ ಬೆಳೆಯುತ್ತದೆ. ಆಂಗ್ಲಭಾಷೆಯಲ್ಲಿ ಇದನ್ನು ಟಮರಿಂಡ್ ಅಂತಾರೆ. ಇದರ ಸಸ್ಯಶಾಸ್ತ್ರ ಹೆಸರು ಟಮರಿಂಡಸ್ ಇಂಡಿಕಾ .
ಹುಣಸೇ ಬೀಜದಲ್ಲಿ ಈ ಕೆಳಗಿನ ಪಟ್ಟಿಯಲ್ಲಿ ಕೊಟ್ಟಿರುವ ಪದಾರ್ಥಗಳಿರುತ್ತವೆ.
ಕರಿಬಸವಶಾಸ್ತ್ರೀ ಪಿ ಆರ್. : 19ನೆಯ ಶತಮಾನದ ಉತ್ತರಾರ್ಧ ಮತ್ತು 20ನೆಯ ಶತಮಾನದ ಪುರ್ವಾರ್ಧದಲ್ಲಿ ಮೈಸೂರಿನಲ್ಲಿ ಆಗಿಹೋದ ಪಂಡಿತರಲ್ಲಿ ಅಗ್ರಗಣ್ಯರು. ಇವರ ತಂದೆ ಪಂಡಿತ ರುದ್ರಪ್ಪ, ತಾಯಿ ನಂಜಮ್ಮ. ಶಾಸ್ತ್ರಿಗಳ ಜನನ ಮೈಸೂರಿನಲ್ಲಿ. ಬೆಟ್ಟದಪುರದ ಬಸವದೇವರು, ಬೆಟರಿ ಬಸವ ಲಿಂಗಪ್ಪನವರು ಬಾಚಳ್ಳಿ ಶ್ರೀಕಂಠಶಾಸ್ತ್ರೀಗಳು-ಇವರುಗಳಲ್ಲಿ ಕನ್ನಡ ಸಂಸ್ಕೃತ ಅಭ್ಯಾಸಮಾಡಿ 20ನೆಯ ವರ್ಷದಲ್ಲಿ ಗಣ್ಯವಿದ್ವಾಂಸರೆನಿಸಿದರು. ಮೈಸೂರು ವೆಸ್ಲಿಯನ್ ಹೈಸ್ಕೂಲಿನಲ್ಲಿ 15 ವರ್ಷ, ಮೈಸೂರು ಮಹಾರಾಜ ಕಾಲೇಜಿನಲ್ಲಿ 30 ವರ್ಷ ಕನ್ನಡ ಪಂಡಿತರಾಗಿ ಕೆಲಸ ಮಾಡಿದರು. ಬೈಬಲ್ ಸಮಿತಿಯ ಸದಸ್ಯರಾಗಿ ರೆವರೆಂಡ್ ಗ್ರೀನ್ಹುಡ್, ಹಾಕಿನ್, ಹೆನ್ ಕಾಸ್ಟಿಕ್, ಗಲಿಫರ್ಡ್‌, ರೀಡಿರ್ಟ, ಥಾಮ್ಸನ್, ಮಿಸೆಸ್ ಗಲಿಫರ್ಡ್‌-ಮೊದಲಾದವರಿಗೆ ಕನ್ನಡದ ಬೋಧಕರಾಗಿದ್ದರು. ಖಾಸಗಿಯಾಗಿ ಕೂಡ ಹಲವಾರು ವಿದ್ವಾಂಸರು ಇವರ ಶಿಷ್ಯತ್ವವನ್ನು ವಹಿಸಿ ಉದ್ದಾಮ ಪಂಡಿತರೆನಿಸಿದರು. ಕರ್ಣಾಟಕ ಕವಿಚರಿತೆಯ ರಚನೆಯ ಕಾಲದಲ್ಲಿ ಇವರು ಆರ್. ನರಸಿಂಹಾಚಾರ್ಯರಿಗೆ ನೆರವಾಗಿದ್ದರು. ಮೈಸೂರು ಅರಮನೆಯಲ್ಲಿ ಆಸ್ಥಾನ ವಿದ್ವಾಂಸರಾಗಿದ್ದರು. 1918ರಲ್ಲಿ ಮಹಾರಾಜರ ದರ್ಬಾರಿನಲ್ಲಿ ಇವರಿಗೆ ಕರ್ಣಾಟಕ ಭಾಷಾರತ್ನ ಎಂಬ ಬಿರುದು ಪ್ರಾಪ್ತವಾಯಿತು.
ಡಾ.ತಪನ್ ಕುಮಾರ್ ಪ್ರಧಾನ್ ಅವರು ೧೯೭೨ರಲ್ಲಿ ಲಕ್ಷ್ಮೀ ಸಾಗರ, ಒಡಿಶಾದ ಭುವನೇಶ್ವರದಲ್ಲಿ ಜನಿಸಿದರು. ಇವರು ಪ್ರಶಸ್ತಿ ವಿಜೇತ ಭಾರತೀಯ ಲೇಖಕ, ಕವಿ ಮತ್ತು ಕಾರ್ಯಕರ್ತ. ಡಾ ಪ್ರಧಾನ್ ಉತ್ತಮವಾಗಿ ಇಂಗ್ಲೀಷ್ ಭಾಷೆಗೆ ಅನುವಾದ ಮಾಡುತ್ತಿದ್ದರು. ಅವರು ತಮ್ಮದೇ ಒರಿಯಾ ಕವಿತೆ "ಕಲಹಂಡಿ" ಆಂಗ್ಲ ಭಾಷೆಗೆ ಅನುವಾದಿಸಿದಕ್ಕೆ ಅವರಿಗೆ ಸಾಹಿತ್ಯ ಅಕಾಡೆಮಿಯವರಿಂದ ಗೋಲ್ಡನ್ ಜುಬ್ಲಿ ಇಂಡಿಯನ್ ಲಿಟರೇಚರ್ ಕವನ ಅನುವಾದ ಪ್ರಶಸ್ತಿ ದೊರಕಿತು. ಇವರ ಇತರ ಪ್ರಶಸ್ತಿ ಪಡೆದ ಜನಪ್ರಿಯ ಕವನಗಳು ಈಕ್ವೆಶನ್, ದಿ ಅವರ್ ಆಫ್ ಕಮ್ಮಿಂಗ್, ವಿಂಡ್ಸ್ ಇನ್ ದಿ ಆಫ್ಟರ್‌ನೂನ್', 'ಎಫಿಟಫ್' ಹಾಗು ಬೋಧಿಸತ್ವ.
ಪ್ರಧಾನ್ ಆರ್.ಬಿ.ಐ ಗವರ್ನರ್‌‌ರಿಂದ ಅಂತರ ಬ್ಯಾಂಕ್ ಪ್ರಬಂಧ ಸ್ಪರ್ದೆದಲ್ಲಿ ಮೊದಲ ಬಹುಮಾನ ಪಡೆದರು. ೨೦೧೩ರಲ್ಲಿ ಕವನ ಮಂಡಲ ನಡೆಸಿದ ಅಖಿಲ ಭಾರತ ಕವನ ಸ್ಪರ್ಧೆಯಲ್ಲಿ ಪ್ರಧಾನ್‌ರವರ ಕವಿತೆ "ದಿ ಬುದ್ಧ ಸ್ಮೈಲ್ಡ್" ಮೊದಲ ಪ್ರಶಸ್ತಿಯನ್ನು ಪಡೆದಿದೆ.
ಒಂದು ವಸ್ತುವು ತನ್ನ ಆಂತರಿಕ ಶಕ್ತಿಯಿಂದಾಗಿ ತನ್ನ ಮೇಲ್ಮೈಯಿಂದ ಹೊರಸೂಸುವ ವಿದ್ಯುದಯಸ್ಕಾಂತೀಯ ವಿಕಿರಣವನ್ನು ಉಷ್ಣದ ವಿಕಿರಣವೆನ್ನುತ್ತಾರೆ. ಒಂದು ವಸ್ತುವನ್ನು ಸಾಕಷ್ಟು ಬಿಸಿಮಾಡಿದಾಗ ಅದು ವಿದ್ಯುದಯಸ್ಕಾಂತೀಯ ರೋಹಿತದ ಕೆಂಪು ಭಾಗದ ಕಡೆಯಿಂದ ಬೆಳಕನ್ನು ಹೊರಸೂಸುತ್ತದೆ. ಆಗ ಅದು ಕೆಂಪಾಗಿ ಕಾಣುತ್ತದೆ. ಅದನ್ನು ಮತ್ತೂ ಕಾಯಿಸಿದರೆ ಅದು ಕೆಂಪು ಬಣ್ಣದಿಂದ ಹಳದಿ, ಬಿಳಿ ಮತ್ತು ನೀಲಿ ಬಣ್ಣಗಳಿಗೆ ಬದಲಾಗುತ್ತದೆ. ಏಕೆಂದರೆ ಹೆಚ್ಚು ಹೆಚ್ಚು ಕಾಯಿಸಿದಾಗ ಅದು ಕಡಿಮೆ ತರಂಗಾಂತರದ ಬೆಳಕನ್ನು ಹೊರಸೂಸುತ್ತದೆ.
ಒಂದು ಪರಿಪೂರ್ಣವಾದ ಸೂಸುಗವು ಒಂದು ಪರಿಪೂರ್ಣ ಹೀರುಕವೂ ಆಗಿರುತ್ತದೆ. ಆ ವಸ್ತುವು ತಣ್ಣಗಿರುವಾಗ ಅದರ ಮೇಲ್ಮೈಗೆ ಬಿದ್ದ ಎಲ್ಲಾ ಬೆಳಕನ್ನೂ ಅದು ಹೀರುತ್ತದೆ. ಇದರಿಂದಾಗಿ ಅದು ಸಂಪೂರ್ಣ ಕಪ್ಪಗೆ ಕಾಣುತ್ತದೆ. ಆದ್ದರಿಂದ ಅದನ್ನು “ಕಪ್ಪುಕಾಯ ” ಎನ್ನುತ್ತಾರೆ. ಮತ್ತು ಅದು ಹೊರಸೂಸುವ ವಿಕಿರಣವನ್ನು “ಕಪ್ಪುಕಾಯ ವಿಕಿರಣ” ಎಂದೂ ಕರೆಯುತ್ತಾರೆ.
೧೯ನೇ ಶತಮಾನದ ಉತ್ತರಾರ್ಧದಲ್ಲಿ ಉಷ್ಣತೆ ಮತ್ತು ಬೆಳಕಿನ ಸಂಬಂಧವನ್ನು ಅರಿತುಕೊಳ್ಳುವ ನಿಟ್ಟಿನಲ್ಲಿ ಸಾಕಷ್ಟು ಸಂಶೋಧನೆಯನ್ನು ವಿಜ್ಞಾನಿಗಳು ಆರಂಭಿಸಿದರು. ೧೮೫೯ರಲ್ಲಿ ಗುಸ್ತಾವ್ ಕಿರ್ಚಾಫನು ಜರ್ಮನಿಯ ಹೈಡಲ್ ಬರ್ಗ್ ವಿಶ್ವವಿದ್ಯಾಲಯದಲ್ಲಿ ತನ್ನ ಸಂಶೋಧನೆಗೋಸ್ಕರ ಒಂದು “ಕಪ್ಪುಕಾಯ”ವೆಂಬ ಪರಿಕಲ್ಪನೆಯನ್ನು ಮೊದಲ ಬಾರಿಗೆ ಹುಟ್ಟುಹಾಕಿದನು. ತರುವಾಯ ಇತರ ವಿಜ್ಞಾನಿಗಳಿಗೆ ಉಷ್ಣತೆ-ಬೆಳಕಿನ ಸಂಬಂಧವನ್ನರಿಯಲು ಈ ಪರಿಕಲ್ಪನೆ ಬಹಳ ಸಹಾಯಮಾಡಿತು. ಹಾಗೂ ೧೯ನೇ ಶತಮಾನದ ಕೊನೆಯ ಹೊತ್ತಿಗೆ ತಾಪಮಾನ ಮತ್ತು ಬೆಳಕಿನ ಸಂಬಂಧವನ್ನು ಪ್ರಾಯೋಗಿಕವಾಗಿ ತೋರಿಸಲಾಗಿತ್ತು.
ಆದರೆ ಅಭಿಜಾತ ಭೌತಶಾಸ್ತ್ರವು ಈ ಸಂಬಂಧವು ಹೀಗೇಕೆ ಎಂದು ವಿವರಿಸಲು ಅಸಮರ್ಥವಾಗಿತ್ತು. ಇದನ್ನು ಬಗೆಹರಿಸುವಲ್ಲಿ ಮೊದಲು ಯಶಸ್ವಿಯಾದ ಪರಿಕಲ್ಪನೆಯನ್ನು ಮ್ಯಾಕ್ಸ್ ಪ್ಲಾಂಕನು ೧೯೦೦ರಲ್ಲಿ ಮುಂದಿಟ್ಟನು. ಅವನು ಒಂದು ಗಣಿತೀಯವಾದ ಪರಿಕಲ್ಪನೆಯನ್ನು ಪ್ರಸ್ತಾಪಿಸಿದನು. ಇದರ ಪ್ರಕಾರ ಉಷ್ಣತಾ ವಿಕಿರಣವು ಸಂಗತ ಆಂದೋಲಕಗಳೊಡನೆ ಸಮತೋಲನದಲ್ಲಿರುತ್ತದೆ. ತನ್ನ ಪ್ರಯೋಗಗಳ ಫಲಿತಾಂಶವನ್ನು ಗಣಿತೀಯವಾಗಿ ಮರು ಉತ್ಪಾದಿಸಲು ಒಂದು ಪ್ರಮುಖವಾದ ಊಹೆಯನ್ನು ಅವನು ಮಾಡಬೇಕಾಯಿತು:
ಪ್ರತಿಯೊಂದು ಆಂದೋಲಕವು ಉತ್ಪಾದಿಸುವ ಶಕ್ತಿಯು ಅದರ ಮೂಲ ಕಂಪನಾಂಕದಲ್ಲಿರುವ ಶಕ್ತಿಯ ಇಡಿಯ ಘಟಕಗಳಾಗಿರುತ್ತದೆ. ಅದು ಹೊರಸೂಸುವ ಶಕ್ತಿಯು ಯಾವುದೋ ಒಂದು ಮೊತ್ತವಾಗಿರಲು ಸಾಧ್ಯವಿಲ್ಲ. ಅಂದರೆ ಆಂದೋಲಕದ ಶಕ್ತಿಯು ಘಟಕೀಕರಣಗೊಂಡಿದೆ ಅಥವಾ ಕ್ವಾಂಟೀಕರಣಗೊಂಡಿದೆ ಎಂದರ್ಥ. ಆಂದೋಲಕದ ಶಕ್ತಿಯ ಪ್ರತಿ ಘಟಕವು ಅದರ ಮೂಲ ಕಂಪನಾಂಕದೊಂದಿಗೆ ಅನುಪಾತದಲ್ಲಿರುತ್ತದೆ. ಮತ್ತು ಈ ಅನುಪಾತದ ನಿಯತಾಂಕವನ್ನು “ಪ್ಲಾಂಕನ ನಿಯತಾಂಕ”ವೆಂದು ಕರೆಯುತ್ತಾರೆ. ಪ್ಲಾಂಕನ ಈ ನಿಯಮವೇ ಮೊದಲನೆ ಕ್ವಾಂಟಮ್ ಸಿದ್ಧಾಂತ. ಅವನ ಈ ಸಂಶೋಧನೆಗೆ ೧೯೧೮ರಲ್ಲಿ ನೊಬೆಲ್ ಪಾರಿತೋಷಕವನ್ನು ಕೊಡಲಾಯಿತು.
ಪ್ಲಾಂಕನು ಕ್ವಾಂಟಮ್ ಸಿದ್ಧಾಂತದ ಪ್ರತಿಪಾದಕನಾದರೂ ಸ್ವತಃ ತನ್ನ ನಿಯಮವು ಪ್ರಕೃತಿಯ ನಿಯಮವೆಂದು ನಂಬಿರಲಿಲ್ಲ. ಅದು ಕೇವಲ ಗಣಿತೀಯ ಕಲ್ಪನೆ ಎಂದು ಹೇಳಿದ್ದ. ಇದು ಕೇವಲ ಗಣಿತೀಯ ಕಲ್ಪನೆಯಲ್ಲ, ಪ್ರಕೃತಿಯಲ್ಲಿ ಬೆಳಕು ನಿಜವಾಗಲೂ ಶಕ್ತಿಯ ಘಟಕಗಳಲ್ಲಿಯೇ ಇರುತ್ತದೆಯೆಂದು ಪ್ರತಿಪಾದಿಸಿದ್ದು ಆಲ್ಬರ್ಟ್ ಐನ್‍ಸ್ಟೈನ್. ಬೆಳಕಿನ ಮೂಲಕಣವನ್ನು ಫೋಟಾನ್ ಎಂದು ಕರೆಯುತ್ತಾರೆ.
ಬೆಳಕು ಒಂದು ಅಲೆಯೇ ಅಥವಾ ಕಣಗಳ ಝರಿಯೇ ಎಂದು ಶತಮಾನಗಳಿಂದ ವಿಜ್ಞಾನಿಗಳು ಚರ್ಚೆ ಮಾಡಿದ್ದರು. ೧೯ನೆಯ ಶತಮಾನದ ಹೊತ್ತಿಗೆ ಈ ಚರ್ಚೆಯು ಬಹುಮಟ್ಟಿಗೆ ಇತ್ಯರ್ಥವಾಗಿದೆಯೆಂದು ತಿಳಿಯಲಾಗಿತ್ತು. ಅದೇನೆಂದರೆ ಬೆಳಕು ಒಂದು ಅಲೆ. ಇದಕ್ಕೆ ಕಾರಣ ಈ ಸಿದ್ಧಾಂತದಿಂದ ಪ್ರಕೃತಿಯಲ್ಲಿ ಗಮನಿಸಿದ ಬೆಳಕಿನ ವಕ್ರೀಭವನ, ವಿವರ್ತನೆ , ವ್ಯತಿಕರಣ ಮತ್ತು ಧ್ರುವೀಕರಣ ಗಳನ್ನು ವಿವರಿಸಲು ಸಾಧ್ಯವಾಗಿತ್ತು.
ಆದರೆ ನಂತರದ ದಿನಗಳಲ್ಲಿ ಫೋಟಾನ್ ಕಲ್ಪನೆಯೇ ಸ್ಥಿರವಾಯಿತು. ಇದಕ್ಕೆ ಪ್ರಮುಖ ಕಾರಣ ಈ ಕಲ್ಪನೆಯು ದ್ಯುತಿವಿದ್ಯುತ್ ಪರಿಣಾಮದ ವಿಚಿತ್ರ ಗುಣವಿಶೇಷಗಳನ್ನು ವಿವರಿಸಲು ಸಾಧ್ಯವಾಗಿದ್ದು. ಆದಾಗ್ಯೂ, ವಕ್ರೀಭವನ, ವಿವರ್ತನೆ, ವ್ಯತಿಕರಣ ಇವುಗಳನ್ನು ವಿವರಿಸಲು ಅಲೆಯ ಸಿದ್ಧಾಂತವೂ ಅಗತ್ಯವಾಗಿದೆ.
ಮಾನವನ ದೈನಂದಿನ ಅನುಭವಕ್ಕೆ ನಿಲುಕುವ ವಿದ್ಯಮಾನಗಳನ್ನು ಹಾಗೂ ಬೃಹದ್ಗಾತ್ರದ ಆಕಾಶಕಾಯಗಳ ವಿದ್ಯಮಾನಗಳನ್ನು ವಿವರಿಸುವ ಶಾಸ್ತ್ರವು ಅಭಿಜಾತ ಭೌತಶಾಸ್ತ್ರ. ಇಂದಿಗೂ ಆಧುನಿಕ ತಂತ್ರಜ್ಞಾನದಲ್ಲಿ ಬಳಕೆಯಾಗುವ ಈ ಶಾಸ್ತ್ರದಲ್ಲಿ ೧೯ನೇ ಶತಮಾನದ ಕೊನೆಯ ಹೊತ್ತಿಗೆ ವಿಜ್ಞಾನಿಗಳು ಹಲವು ನ್ಯೂನತೆಗಳನ್ನು ಕಂಡರು. ಈ ನ್ಯೂನತೆಗಳನ್ನು ಅರ್ಥಮಾಡಿಕೊಂಡು ಸರಿಪಡಿಸುವ ಕಾರ್ಯದಲ್ಲಿ ಕಂಡುಹಿಡಿದ ಸಿದ್ಧಾಂತಗಳೇ ಸಾಪೇಕ್ಷತಾ ಸಿದ್ಧಾಂತ ಮತ್ತು ಕ್ವಾಂಟಮ್ ಸಿದ್ಧಾಂತ . ಇಲ್ಲಿ ಕ್ವಾಂಟಮ್ ಎಂದರೆ ಯಾವುದೇ ಅಂತರಕ್ರಿಯೆಯಲ್ಲಿ ಒಳಗೊಂಡಿರುವ ಭೌತ ವಸ್ತುವಿನ ಕನಿಷ್ಠ ಮೊತ್ತ.
ಹೇಳಿದ ಹಾಗೆ "ಅತಿ ಸೂಕ್ಷ್ಮ ಪ್ರಮಾಣಗಳಲ್ಲಿ ವಸ್ತುಗಳ ವರ್ತನೆಯು ನಾವು ನೀವು ನೋಡಿದ, ಅನುಭವಿಸಿದ ಯಾವುದೇ ರೀತಿಯದ್ದಾಗಿರುವುದಿಲ್ಲ. ಈ ವಸ್ತುಗಳು ಅಲೆಗಳಾಗಿಯೂ ವರ್ತಿಸುವುದಿಲ್ಲ. ಕಣಗಳಾಗಿಯೂ ವರ್ತಿಸುವುದಿಲ್ಲ. ಅವು ಮೋಡಗಳಾಗಿಯೂ ಅಲ್ಲ, ತೂಕದ ಕಲ್ಲುಗಳಂತೆಯೂ ಅಲ್ಲ ಅಥವಾ ನೀವು ನೋಡಿರುವಂತಹ ಇನ್ಯಾವುದೇ ತರಹವೂ ವರ್ತಿಸುವುದಿಲ್ಲ".
ನಮ್ಮ ಸಾಮಾನ್ಯ ಅನುಭವದ ಚೌಕಟ್ಟಿನಲ್ಲಿ ನೋಡಿದಾಗ ಕ್ವಾಂಟಮ್ ಯಂತ್ರಶಾಸ್ತ್ರವು ಬಹು ವಿಲಕ್ಷಣ, ವಿಚಿತ್ರ ಸಂಗತಿಯಾಗಿ ತೋರುತ್ತದೆ. ಈ ಲೇಖನದಲ್ಲಿ ವಿಜ್ಞಾನಿಗಳು ಹೇಗೆ ಈ ಸಿದ್ಧಾಂತವನ್ನು ಗೊಂದಲದ ಗೂಡಿನಿಂದ ಒಂದು ಸ್ಥಿರವಾದ ವಿವರಣೆಯ ಕಡೆಗೆ ಒಯ್ದರು ಎಂದು ವಿವರಿಸಲಾಗಿದೆ.
ಲೋಹಗಳ ಮೇಲ್ಮೈಗೆ ಬೆಳಕು ಬಿದ್ದಾಗ ಅವುಗಳಲ್ಲಿನ ಎಲೆಕ್ಟ್ರಾನುಗಳು ಹೊರದೂಡಲ್ಪಡುತ್ತವೆ. ಈ ವಿದ್ಯಮಾನಕ್ಕೆ ದ್ಯುತಿವಿದ್ಯುತ್ ಪರಿಣಾಮವೆನ್ನುತ್ತಾರೆ. ಸಾಕಷ್ಟು ಕಂಪನಾಂಕವುಳ್ಳ ಬೆಳಕಿನ ಕಿರಣಗಳು ಲೋಹಗಳ ಮೇಲ್ಮೈಗೆ ಬಿದ್ದಾಗ ಅವು ಎಲೆಕ್ಟ್ರಾನುಗಳನ್ನು ಹೊರಸೂಸುತ್ತವೆ ಎಂದು ಹೈನ್ರಿಚ್ ಹರ್ಟ್ಸ್ ಎಂಬ ವಿಜ್ಞಾನಿಯು ೧೮೮೭ರಲ್ಲಿ ಗಮನಿಸಿದನು. ಹೀಗೆ ಹೊರದೂಡಲ್ಪಟ್ಟ ಎಲೆಕ್ಟ್ರಾನುಗಳ ಗರಿಷ್ಠ ಶಕ್ತಿಯು ಬೆಳಕಿನ ತೀವ್ರತೆಗೆ ಸಂಬಂಧಿಸದೇ ಅದರ ಕಂಪನಾಂಕಕ್ಕೆ ಸಂಬಂಧಿಸಿದ್ದಾಗಿದೆ ಎಂದು ೧೯೦೨ರಲ್ಲಿ ಫಿಲಿಪ್ ಲೆನಾರ್ಡ್ ಎಂಬ ವಿಜ್ಞಾನಿಯು ಕಂಡುಹಿಡಿದನು. ಕಂಪನಾಂಕವು ತೀರ ಕಡಿಮೆಯಾಗಿದ್ದಾಗ, ಅದೆಷ್ಟೇ ಬೆಳಕಿನ ತೀವ್ರತೆಯಿದ್ದರೂ ಲೋಹಗಳು ಎಲೆಕ್ಟ್ರಾನುಗಳನ್ನು ಹೊರಸೂಸುವುದಿಲ್ಲ. ಉದಾ: ಕೆಂಪು ಬೆಳಕಿನ ಕಿರಣಗಳು ಅತ್ಯಂತ ತೀವ್ರವಾಗಿದ್ದರೂ ಏನೂ ವಿದ್ಯುತ್ತನ್ನು ಉಂಟುಮಾಡದೇ ಇರಬಹುದು. ಅತಿ ಕಡಿಮೆ ತೀವ್ರತೆಯಿರುವ ಅತಿನೇರಳೆ ಕಿರಣಗಳು ಹೆಚ್ಚು ವಿದ್ಯುತ್ತನ್ನು ಉತ್ಪಾದಿಸಬಲ್ಲವು. ಎಲೆಕ್ಟ್ರಾನುಗಳನ್ನು ಹೊರಸೂಸಲು ಬೇಕಾದ ಕನಿಷ್ಠ ಕಂಪನಾಂಕವನ್ನು ಕಂಪನಾಂಕದ ಮಿತಿಯೆಂದು ಕರೆಯುತ್ತಾರೆ. ಈ ಮಿತಿಯು ಪ್ರತಿಯೊಂದು ಲೋಹಕ್ಕೂ ಬೇರೆ ಬೇರೆಯಾಗಿರುತ್ತದೆ.
ದ್ರವ್ಯ ಮತ್ತು ಶಕ್ತಿಯ ಸವಿಸ್ತಾರವಾದ ವಿವರಣೆ ಹಾಗೂ ವಿಶೇಷವಾಗಿ ಪರಮಾಣುವಿನ ಪ್ರಮಾಣದಲ್ಲಿ ನಡೆಯುವ ಘಟನೆಗಳ ವಿವರಣೆಯನ್ನು ಕ್ವಾಂಟಮ್ ಯಂತ್ರಶಾಸ್ತ್ರವೆನ್ನುತ್ತಾರೆ.
ಅಪ್ರತಿಮ ತ್ಯಾಗದ ಪ್ರತೀಕವಾಗಿ ಮುಗಿಲೆತ್ತರಕ್ಕೆ ದಿಗಂಬರನಾಗಿ ನಿಂತು ವಿಶ್ವಕ್ಕೆ ಶಾಂತಿ ಸಾರುವ ಬಾಹುಬಲಿ ಮೂರ್ತಿ ಕಾರ್ಕಳದಲ್ಲಿ ನೆಲೆಯಾದುದೇ ಅವಿಸ್ಮರಣೀಯ ಕಥನ. ೧೪೧೬ ರಲ್ಲಿ ಕಾರ್ಕಳವನ್ನಾಳುತ್ತಿದ್ದ ಭೈರರಸನ ಒಡೆಯನಾದ ಪುತ್ರನಾದ ವೀರಪಾಂಡ್ಯ ಭೈರರಸನು ಯಾತ್ರೆಗಾಗಿ ಉತ್ತರ ಪ್ರದೇಶಕ್ಕೆ ತೆರಳುತ್ತಾನೆ. ಹಿಂದಿರುಗಿ ಬರುತ್ತಿದ್ದ ಸಂದರ್ಭದಲ್ಲಿ ಶ್ರವಣಬೆಳಗೊಳದಲ್ಲಿ ಗೊಮಟೇಶ್ವರ ಮೂರ್ತಿ ಕಂಡು ಪುಳಕಿತನಾಗಿ ತನ್ನ ರಾಜಧಾನಿಯಾದ ಕಾರ್ಕಳದಲ್ಲೂ ಪ್ರತಿಷ್ಟಾಪಿಸುವ ಸಂಕಲ್ಪ ಹೊಂದುತ್ತಾನೆ. ೧೪೩೨ರಲ್ಲಿ ವೀರಪಾಂಡ್ಯನು ಪಟ್ಟಕ್ಕೇರುತ್ತಿದ್ದಂತೆ ತಾನು ಸಂಕಲ್ಪಿಸಿದಂತೆ ಉತ್ತಮ ಶಿಲ್ಪಿಗಳಿಂದ, ಈಗಿರುವ ಆನೆಕೆರೆಯಿಂದ ಅನತಿ ದೂರದಲ್ಲಿರುವ ಗೊಮಟೇಶ್ವರ ಬೆಟ್ಟದಲ್ಲಿ ಈ ಮೂರ್ತಿಯನ್ನು ಪ್ರತಿಷ್ಟಾಪಿಸುತ್ತಾನೆ. ಇದು ಬೇರೆ ಕಡೆಯಿಂದ ತಂದು ನಿಲ್ಲಿಸಿದ ವಿಗ್ರಹ. ಅರಸನಿಗೆ ತನ್ನ ಅರಮನೆಯ ಬಲಭಾಗದಲ್ಲಿರುವ ಗಿರಿಯು ಕೈಲಾಸ ಗಿರಿಯಂತೆ ಗೋಚರಿಸಿತು. ಗುರುಗಳಾದ ಲಲಿತಕೀರ್ತಿ ಭಟ್ಟಾರಕರೊಡನೆ ಆ ಗಿರಿಗೆ ಅಭಿಮುಖವಾಗಿ ನೋಡಿದಾಗ ಆತನಿಗೆ ಅಲ್ಲಿ ವಜ್ರಶಿಲೆಯೊಂದು ಕಾಣಸಿಕ್ಕಿತು. ಅದರಿಂದಲೇ ಈ ಗೊಮಟೇಶ್ವರ ಮೂರ್ತಿಯನ್ನು ನಿರ್ಮಿಸಲು ಉದ್ದೇಶಿಸಿ ತಾನು ತಂದಿದ್ದ ಅಷ್ಟಮಂಗಲ ದ್ರವ್ಯದಿಂದ ಆ ಶಿಲೆಯನ್ನು ಪೂಜಿಸಿ, ಅರಸನು ತನ್ನರಮನೆಗೆ ಹಿಂದಿರುಗುತ್ತಾನೆ.
ಉಡುಪಿ ಜಿಲ್ಲೆಯ ಕಾರ್ಕಳದಲ್ಲಿ ಗೊಮ್ಮಟೇಶ್ವರನ ಶಿಲಾ ಮೂರ್ತಿಯ ವಿಗ್ರಹವಿದೆ. ಇದು ಮಂಗಳೂರಿನಿಂದ ೩೨ ಮೈಲು, ಮುಡಬಿದ್ರೆಯಿಂದ ೧೦ ಮೈಲು, ವೇಣೂರಿನಿಂದ ೨೨ ಮೈಲು ದೂರದಲ್ಲಿದೆ. ಇದು ಕರಿಕಲ್ಲಿನ ನೆಲವಾದ್ದರಿಂದ ಕಾರ್ಕಳ ಎಂಬ ಹೆಸರು ಬಂತು. ಇಲ್ಲಿ ಜಗತ್ತಿನಲ್ಲೇ ಎರಡನೇ ಅತೀ ಎತ್ತರದ ಬಾಹುಬಲಿ ಏಕ ಶಿಲಾ ಮೂರ್ತಿಯ ವಿಗ್ರಹವಿದೆ. ಈ ವಿಗ್ರಹದ ಎತ್ತರ ೪೨ ಅಡಿ. ಕಾರ್ಕಳದ ಬಾಹುಬಲಿ ಮೂರ್ತಿಯನ್ನು ಕೆತ್ತಿದ ಶಿಲ್ಪಿ ಬೀರ ಕಲ್ಕುಡ- ಪ್ರಸ್ತುತ ಕಲ್ಕುಡ ಎಂಬ ನಾಮದೇಯದಿಂದ ದೈವಗಳಾಗಿ ತುಳುನಾಡಿನಲ್ಲಿ ಪೂಜಿಸಲ್ಪಡುತ್ತದೆ. ಇವರ ತಂದೆ ಶಂಬು ಕಲ್ಕುಡ ಶ್ರವಣಬೆಳಗೊಳದ ಗೊಮ್ಮಟ ವಿಗ್ರಹವನ್ನು ಕೆತ್ತಿದ್ದಾರೆ ಎಂದು ತುಳುನಾಡಿನ ಶಾಸನಗಳು ತಿಳಿಸುತ್ತವೆ.
ಇಲ್ಲಿನ ಏಕಶಿಲಾ ಮೂರ್ತಿಯ ವಿಶೇಷತೆ ಎಂದರೆ ಜೋಲು ಕಿವಿಗಳು, ಗಿಣಿ ಮೂಗು, ಗುಂಗುರು ಕೂದಲು, ಅರೆದೆರೆದ ಕಣ್ಣುಗಳಿಂದ ಕೂಡಿದೆ. ಆಕರ್ಷಣೀಯವಾದ ಈ ಮೂರ್ತಿಯು ಶ್ರವಣಬೆಳಗೊಳ ಮತ್ತು ವೇಣೂರಿನ ಮೂರ್ತಿಯಲ್ಲಿ ಕಂಡು ಬರುವ ಮುಗುಳುನಗೆ ಸೌಂದರ್ಯ ಈ ಮೂರ್ತಿಯಲ್ಲಿಲ್ಲ. ಬದಲಿಗೆ ತಪಸ್ಸಿಗೆ ನಿಂತಂತೆ ಭಾವಪೂರ್ಣವಾಗಿದೆ. ಸತ್ಯ, ಸಂಯಮ, ಅಹಿಂಸೆ, ವೈರಾಗ್ಯ, ತ್ಯಾಗದ ಆದರ್ಶವಾಗಿ ಗೋಮಟೇಶ್ವರ ಮೂರ್ತಿ ಸರ್ವಕಾಲಿಕ ಸಂದೇಶವನ್ನು ಜಗತ್ತಿಗೆ ಸಾರುತ್ತಿದೆ.
ಧಾರ್ಮಿಕ ಆಚರಣೆ, ಮಹಾಮೂರ್ತಿಯ ಸಂರಕ್ಷಣೆ, ಸಾಮಾಜಿಕ ಹಿತ ರಕ್ಷಣೆ, ವಿಶ್ವ ಶಾಂತಿಗೆ ಪ್ರೇರಣೆ ಮುಂತಾದ ಸದುದ್ದೇಶಗಳಿಂದ ಜೈನ ಸಂಪ್ರದಾಯದಂತೆ ಪ್ರತೀ ೧೨ ವರ್ಷಕ್ಕೊಮ್ಮೆ ವಿಗ್ರಹಕ್ಕೆ ಮಹಾಮಸ್ತಕಾಭಿಷೇಕ ನೆರವೇರಿಸುವ ಸಂಪ್ರದಾಯವೂ ನಡೆದು ಬಂದಿದೆ. ಬಾಹುಬಲಿಯು ೧೨ ವರ್ಷ ತಪೋನಿರತರಾಗಿದ್ದರೆಂಬ ಸ್ಮರಣೆಯೂ ಈ ಆಚರಣೆಯ ಹಿಂದಿದೆ.
ಕಾರ್ಕಳವನ್ನು ಆಳುತ್ತಿದ್ದ ವೀರಪಾಂಡ್ಯ ಭೈರರಸನು ೧೪೩೨ ರಲ್ಲಿ ಗೊಮ್ಮಟೇಶ್ವರ ಮೂರ್ತಿಯನ್ನು ಸ್ಥಾಪಿಸಿದ ಎಂಬ ಐತಿಹಾಸಿಕ ಉಲ್ಲೇಖವಿದೆ. ಈ ಮೂರ್ತಿ ನಿರ್ಮಾಣಗೊಂಡು ೫೮೩ ವರ್ಷಗಳು ಕಳೆದಿವೆ.
ಆಕಾಶದಲ್ಲಿರುವ ಒಂದು ಸಮತಲ ಹಾಗೂ ಒಂದು ಗೋಳವನ್ನು ಪರಿಶೀಲಿಸಿದರೆ ಈ ಕೆಳಗಿನ ಮೂರು ಸಾಧ್ಯತೆಗಳು ಇವೆ - ತಲ ಗೋಳವನ್ನು ಛೇದಿಸುತ್ತದೆ, ಇಲ್ಲವೆ ಸ್ಪರ್ಶಿಸುತ್ತದೆ, ಇಲ್ಲವೇ ಛೇದಿಸುವುದಿಲ್ಲ. ಮೊದಲಿನ ಸಂದರ್ಭದಲ್ಲಿ ತಲ ಮತ್ತು ಗೋಳಗಳ ಸಾಮಾನ್ಯ ವಕ್ರರೇಖೆ ಒಂದು ವೃತ್ತ; ಎರಡನೆಯ ಸಂದರ್ಭದಲ್ಲಿ ಈ ವೃತ್ತ ಬಿಂದು ಆಗುತ್ತದೆ ; ಮೂರನೆಯ ಸಂದರ್ಭದಲ್ಲಿ ಇದು ಕಾಲ್ಪನಿಕವಾಗಿದೆ ಎನ್ನುತ್ತೇವೆ.
ಸಮತಲದ ಸಮೀಕರಣವೂ ಆಗಿದ್ದರೆ ಇವುಗಳ ಸಾಮಾನ್ಯ ವಕ್ರರೇಖೆಯ ಸಮೀಕರಣ ಇವೆರಡನ್ನೂ ಒಟ್ಟಿಗೆ ಪರಿಶೀಲಿಸುವುದರಿಂದ ದೊರೆಯುತ್ತದೆ:
ಒಂದು ಸರಳರೇಖೆ ಒಂದು ಗೋಳವನ್ನು ಎರಡು ಬಿಂದುಗಳಲ್ಲಿ ಛೇದಿಸಬಲ್ಲದು ; ಇಲ್ಲವೇ ಒಂದು ಬಿಂದುವಿನಲ್ಲಿ ಸ್ಪರ್ಶಿಸಬಲ್ಲದು; ಇಲ್ಲವೇ ಛೇದಿಸದಿರಬಲ್ಲದು. ಎರಡನೆಯ ಸಂದರ್ಭದಲ್ಲಿ ಆ ರೇಖೆಗೆ ಸ್ಪರ್ಶಕರೇಖೆ ಎಂದು ಹೆಸರು. ಗೋಳಕೇಂದ್ರದ ಮೂಲಕ ಸಾಗುವ ಎಲ್ಲ ಸರಳರೇಖೆಗಳೂ ಗೋಳದ ವ್ಯಾಸಗಳು. ರೂಢಿಯಲ್ಲಿ ವ್ಯಾಸವೆಂದರೆ ಗೋಳದ ಕೇಂದ್ರದ ಮೂಲಕ ಸಾಗಿ ಗೋಳದ ಮೇಲ್ಮೈಯಿಂದ ಸೀಮಿತವಾದ ಪರಿಮಿತ ರೇಖೆ ಎಂದು ಅರ್ಥ; ಇದರ ಉದ್ದ ತ್ರಿಜ್ಯದ ಎರಡರಷ್ಟು.
ಒಂದು ಗೋಳ ಘನವಾಗಿರಬಹುದು ಇಲ್ಲವೇ ಟೊಳ್ಳಾಗಿರಬಹುದು . ಘನಗೋಳವನ್ನು ಅಸಂಖ್ಯಾತ ಏಕಕೇಂದ್ರಿಯ ಟೊಳ್ಳು ಗೋಳಗಳ ಸಂಕಲನ ಎಂದು ಭಾವಿಸುವ ಸಾಧ್ಯತೆ ಉಂಟು. ಟೊಳ್ಳುಗೋಳದ ಮೇಲ್ಮೈಯನ್ನು ತೆಗೆದರೆ ಉಳಿಯುವುದು ಕೇಂದ್ರ ಬಿಂದು ಮಾತ್ರ. ತ್ರಿಜ್ಯವಿರುವ ಒಂದು ಗೋಳದ ಘನಗಾತ್ರ . ಅದರ ಮೇಲ್ಮೈಯ ಸಲೆ . ಅನ್ಯಥಾ ಹೇಳದಿದ್ದರೆ ಇನ್ನು ಮುಂದಕ್ಕೆ ಗೋಳವೆಂದಾಗ ಘನಗೋಳವೆಂದು ಭಾವಿಸಬೇಕು.